cyanic-selkie/wikianc huggingface dataset:
གཟི་
གཟི་ཆུ་མིག་དྲུག་པ
གཡང་གཟི་ཆུ་མིག་དྲུག་པ་འདི།    དང་ཐོག་འབྲུག་རྒྱལ་པོ་གོང་མ་ཞིག་གི་གཟི་ཞགས་གྲས་ཀྱི་གཅིག་ཡིན་པར་བཤད་ལ།        དེ་ནས་བླ་དཔོན་ཞིག་དང་བརྒྱུད་དེ་མི་དཔོན་ཆེན་པོ་གཞན་ཞིག་གིས་གཡང་རྟེན་དུ་ཉར་ཚགས་བྱས་པ་དང་།        དེ་ནས་མིང་གསལ་བོར་ཤེས་སུ་མི་འཇུག་པའི་མི་ཆེན་ཞིག་གི་ལག་ནས་བོད་ཀྱི་ཚོང་པ་ཞིག་གིས་ཉོས།   ཉོ་མཁན་དེ་ནི་སྡེ་དགེ་ཉི་དགའ་ཟེར་བ་དེ་རེད།
2012ལོར་།    ཟླ་བ་7་པའི་ནང་ལ་ཡུལ་ཤུལ་བརྟན་ཚེའི་ལག་ནས་འཇོ་མདའ་པདྨ་བསོད་ནམས་དབང་འདུས་ཀྱིས་དམངས་སྒོར་ཁྲི་550་བྱིན་ནས་ཉོས།         ཕྱི་ཉིན་འཇོ་མདའ་པདྨ་བསོད་ནམས་དབང་འདུས་ལག་ནས་རྫོགས་ཆེན་ཟླ་སྲས་ཀྱིས་དམངས་སྒོར་ཁྲི་1300་བྱིན་ནས་ཉོས།     ཉིན་བཅོ་ལྔའི་རྗེས་ནས་རྫོགས་ཆེན་ཟླ་སྲས་ལག་ནས་རྫོགས་ཆེན་ཐུབ་བསྟན་བློ་བཟང་གིས་དམངས་སྒོར་ཁྲི་3000་བྱིན་ནས་ཉོས།
2015་ལོར།     འཇོ་མདའ་པདྨ་དབང་འདུས་ལག་ནས་སྒ་སྐྱེ་དགུ་མདོའི་གནའ་རྫས་ཉར་ཚགས་པ་(གཟི་བདག་གི་རེ་བ་ལྟར་མིང་དངོས་བཤད་མེད་)གྲགས་ཅན་ཞིག་གིས་དམངས་སྒོར་ཁྲི་40000་ལྷག་གི་རིན་གོང་སྤྲད་དེ་ཉོས།
2016་ལོར།    སྤོས་ངད་གྲོང་ཁྱེར་དུ་སྒ་སྐྱེ་དགུ་མདོའི་གནའ་རྫས་ཉར་ཚགས་པ་གྲགས་ཅན་ཁོངདང་མཉམ་དུ་ཕྲན་ཚངས་དབང་པས་གཡང་གཟི་ཆུ་མིག་དྲུག་པ་དེ་ལ་དངོས་སུ་ཞིབ་འཇུག་དང་བརྟག་དཔྱད་བྱ་རྒྱུའི་སྐལ་བ་ལྡན།
ད་ནི་གཡང་གཟི་ཆུ་མིག་དྲུག་པ་དེའི་ཁྱད་ཆོས་དང་ལོ་རྒྱུས་མདོར་བསྡུས་ཤིག་ཆེད་མངགས་ཀྱིས་བརྗོད་པར་བྱ།
ཐོག་མར་བོད་ཀྱི་ལོ་རྒྱུས་སྟེང་”བླ་གཟི་”དང་།   “གཏེར་གཟི་”།    “གཡང་གཟི་”བྱ་བའི་སྐབས་སུ།      གོ་དོན་ཁྱད་པར་བ་ཡོད་པས།    སྤྱིར་བཏང་གི་གཟི་དང་མི་འདྲ་སྟེ།
དཔེར་ན།    བླ་གཟི་བྱ་བ་ནི་སྐྱེ་བོ་ག་གེ་མོའི་བླ་དང་འབྲེལ་བའི་གཟི་ཡིན་པས་ན་བླ་གཟི་ཟེར་ལ།
གཏེར་གཟི་ནི།    བླ་མ་གཏེར་སྟོན་པས་གཏེར་ནས་བཏོན་པའི་གཏེར་རྫས་ཀྱི་རིགས་ཡིན་པས་གཏེར་གཟི་ཞེས་བྱ།
གཡང་གཟི་ནི།    མི་རབས་བདུན་གྱི་རིང་ལ་ཁྱིམ་བརྒྱུད་གཅིག་ལ་བཀྲ་མི་ཤེས་པའི་ན་ཚ་དང་གོད་ཆགས་གང་ཡང་མ་བྱུང་བར།     ལོ་རེ་ནས་ལོ་རེར་བུ་རབས་ཚ་བརྒྱུད་འཕེལ་ཞིང་།       སྟོབས་འབྱོར་མངའ་ཐང་དར་བའི་གཡང་རྟེན་གྱི་གཟི་ལ་ནི་གཡང་གཟི་ཞེས་བཤད་པ་ཡིན་ནོ།།
གཅིག     “རྒྱུ་མདོག་དབྱིབས་རྣམ་”ལས་རྒྱུ་ནི།     རྒྱུ་ཆ་ལ་བཤད་པ་ཡིན།     གཟིའི་ཆེད་ལས་ཞིབ་འཇུག་པ་དང་།    གཟི་ཉར་ཚགས་པ།      གཟི་ཚོང་པ་གྲགས་ཅན་རྣམས་ཀྱིས་ཤེས་པ་ལྟར།    སྤྱིར་བཏང་གཟིའི་རྒྱུ་ཆ་ལ་རིགས་མང་པོ་ཡོད་དེ།      གཏེར་རྡོ་དང་།     གཟི་རྡོ།     གཡང་ཊི།   མ་ནུ་ཧོ།    མཆོང་།     རྡོ།     རྭ།    རུས་པ།    བ་སོ།   ཤིང་རིགས་སྣ་ཚོགས་བཅས་མང་ངོ་།།     འདི་ནི་གཟི་རྡོའི་རིགས་ལས་མཆོག་དང་རབ་ཡིན་པ་དེའོ།།
གཉིས།    “རྒྱུ་མདོག་དབྱིབས་རྣམ་”ལས་མདོག་ནི།    གཡང་གཟི་འདིའི་ཚོས་གཞིའམ་ཁ་དོག་ལ་བཤད་པ་ཡིན།       གཡང་གཟི་ཆུ་མིག་དྲུག་པ་འདིའི་ཚོས་གཞི་ནི་ཉེ་ཆར་མཐོང་བའི་གཡང་གཟི་རྣམས་ལས་ཚོས་གཞི་ཆེས་ཡག་ཤོས་དེ་ཡིན།     གཟིའི་ཚོས་གཞིའམ་ཁ་དོག་ནི་གཟི་སྤུས་ལེགས་ཡིན་མིན་གྱི་གཙོ་བོ་གཅིག་ཡིན་ལ།      གཟི་རྒྱུ་བཟང་ཡང་ཚོས་གཞི་ཡག་པོ་མིན་ན་གཟི་ཡག་ཤེས་ལ་མི་བརྩི་བ་ནི་གཟིའི་ཤེས་བྱ་ཅུང་ཟད་ཡོད་མཁན་ཀུན་གྱིས་ཤེས་གསལ་ལྟར་རེད།      དེས་ན་གཡང་གཟི་འདིའི་ཚོས་གཞི་ནི་གཟི་མཆོག་རྣམས་ལས་རྩེ་གྲའི་རིགས་ཡིན་ནོ།།
གསུམ།      “རྒྱུ་མདོག་དབྱིབས་རྣམ་”ལས་དབྱིབས་ནི།     གཟི་དབྱིབས་ལ་གོ་བ་དང་།     གཟི་དབྱིབས་ཀྱི་བཟང་ངན་ནི་གཟི་མཆོག་ཅིག་ལ་མཚོན་ན།      སྤུས་ལེགས་ཡིན་མིན་གྱི་གྲུབ་ཆ་གཙོ་བོ་གཅིག་ཡིན་ནོ།།      བོད་དང་འབྲུག་ཡུལ།     ལ་དྭགས་སོགས་སུ་གཟི་དབྱིབས་ལ་རྒྱགས་རིད་དང་སྦོམ་ཕྲ་སོགས་ཀྱི་དབྱེ་བ་བྱས་པ་ལ་བརྟེན་ནས།     གཟི་ལ་ཕོ་མོ་མ་ནིང་གི་དབྱེ་བ་ཡོད་ཅིང་།     གཡང་གཟི་འདི་ནི།     སྦོམ་ཕྲ་ལ་བལྟས་ན་ཕོ་གཟིའི་ཁོངས་སུ་གཏོགས་ལ།    རིང་ཐུང་ལ་བལྟས་ན་མོ་གཟིའི་ཁོངས་གཏོགས་པས་དོན་དུ་ཕོ་མོ་ཟུང་འབྲེལ་དང་།     ཐབས་ཤེས་ཟུང་འབྲེལ།     གནམ་ས་ཁ་སྤྲོད་བཅས་ཀྱི་ཁྱད་ཆོས་ལྷན་སྐྱེས་ནས་འཛོམས་ཡོད་པ་ཞིག་རེད་དོ།།
བཞི།     “རྒྱུ་མདོག་དབྱིབས་རྣམ་”ལས་རྣམ་ནི་གཟིའི་རྣམ་པ་ལ་གོ་སྟེ།    གཙོ་བོ་གཟི་རིས་ལ་བཤད་པ་ཡིན།      གཟི་རིས་ནི་གཟིའི་རིག་གནས་ཀྱི་གསང་བ་མཚོན་བྱེད་ཉག་ཅིག་ཡིན་ལ།      གཟིའི་ཐོབ་ཐང་དང་།     གཟི་རབ་ཡིན་མིན་སོགས་ཀྱི་གནས་བབ་ཀྱང་འདིའི་སྟེང་ནས་བཤད་པ་ཡིན་པས་ཤིན་ཏུ་གལ་ཆེ།     གཡང་གཟི་འདིའི་གཟི་རིས་ནི་ཡོངས་གྲགས་སུ་”ཆུ་མིག་དྲུག་པ་”དང་།     ཡང་ན་”དྲུག་པ་གྲ་ཚང་”ཡང་ཟེར།      དོན་དུ་འདི་ལ་གནམ་ས་ཁ་སྤྲོད་ཆ་གཅིག་དང་།     ཉི་ཟླ་ཁ་སྤྲོད་ཆ་གཉིས།    ཁྱུང་རྭ་ཆ་གཉིས།    རྒྱ་གྲམ་ཆ་གཅིག      ཆོས་འབྱུང་ཆ་གཅིག་བཅས་ཀྱི་གནད་ཀ་མངོན་གསལ་གྱིས་གྲུབ་ཡོད།       མདོར་ན།     གཡང་གཟི་འདི་ནི་གཟི་རིགས་སྤུས་ལེགས་ཁག་ལས་”རྒྱུ་མདོག་དབྱིབས་རྣམ་”བཞིའི་ཁྱད་ཆོས་ཚང་མ་འཛོམས་ཡོད་པ་ཞིག་རེད་པས་རིན་ཐང་གཞལ་དུ་མེད་པ་ཞིག་ཡིན་པ་བཤད་མ་དགོས་སོ།།
བཞི།
གཡང་གཟི་ཆུ་མིག་དྲུག་པ་གཅིག་ལ་དམངས་སྒོར་ཁྲི་4000་བྱིན་པའི་ལོ་རྒྱུས་སྐོར་ངས་བོད་ཀྱི་ཤེས་ལྡན་པ་སྐོར་ཞིག་ལ་བཤད་པ་ཡིན།     ཁོ་ཚོས་གཡང་གཟི་འདིའི་རིན་པ་བོད་ཀྱི་རིག་གནས་ཀྱི་ལས་ཀ་ཞིག་གཉེར་ཐུབ་ན་ཅི་འདྲའི་བྱ་བ་བཟང་པོ་ཞིག་རེད་དམ་ཟེར།              ངས་དོན་དག་སོ་སོ་རེད་ཅེས་ལན་བཏབ་པ་ཡིན།
ནང་ལོག་གི་”དཀར་ཡོལ་”དང་།    “གུ་གུ་ཤའི་བུམ་པ་”གཅིག་ལའང་དམངས་སྒོར་དུང་ཕྱུར་ཡན་གྱི་རིན་གོང་ཁུག་ན།     བོད་ཀྱི་རིན་ཆེན་ནོར་བུ་སྟེ་”གཡང་གཟི་”ཞིག་ལ་དམངས་སྒོར་ཁྲི་4000་བྱིན་ན་མི་ཆོག་པ་ག་ལ་ཡོད།       ཕྲན་ནི་ལོ་ངོ་དུ་མར་གཟི་ལ་ཞིབ་འཇུག་བྱེད་མཁན་ཞིག་ཡིན་པའི་ཆ་ནས།      གཡང་གཟི་འདིའི་རིན་གོང་ལ་དམངས་སྒོར་ཁྲི་4000་ནི་ད་དུང་དམའ་རིམ་ཞིག་ཡིན་པ་ལས།     ཚད་མཐོ་ཤོས་ཀྱི་གོང་ཚད་དེ་རེད་བསམ་གིན་མེད།      ལར་བཤད་ན།     བོད་ཡུལ་དུ་གཟིའི་རིན་གོང་ནི་གནའ་དུས་ནས་བྱུང་བའི་གནས་ཚུལ་ཙམ་ལས་ད་ལྟ་གསར་དུ་བྱུང་བ་དེ་འདྲ་མ་རེད།
ངས་འདིར་སྔོན་གྱི་དུས་སུ་གཟིའི་རིན་ཐང་ལ་གང་འདྲ་ཞིག་བརྩི་ཐང་ཡོད་མེད་སྐོར་ལོ་རྒྱུས་མདོར་བསྡུས་ཤིག་བཤད་དེ། སྔོན་ས་སྐྱའི་འཁོན་དཀོན་མཆོག་རྒྱལ་པོས་(1034___1102)བླ་ཆེན་འབྲོག་མི་ལོ་ཙཱ་བ་（993___1074）དང་མཇལ་སྐབས།     “གདམས་ངག་ཞུ་བར་དགོངས་ཏེ་ཡུལ་དུ་བྱོན།    གཡང་ལུང་འཇག་གཤོངས་ཀྱི་ཞིང་བཙོང་པར་འོས་པ་བཙོངས། ལྷག་མ་རྣམས་དགེ་འདུན་འཕྲད་པ་ཕུལ་ནས།   ད་ལྟ་ཡང་གནས་ཆུང་ཡོད་དོ།།    བཙོངས་པའི་རིན་རྟ་བླ་ཁལ་འོག་ཁལ་བཅུ་བདུན་ཙམ་བྱུང་ནས།   དེ་རྣམས་འཁྱེར་ཏེ།    བླ་ཆེན་ལ་ཕུལ་བས།   བླ་ཆེན་གྱི་ཞལ་ནས་རྟ་འདི་རྣམས་ལ་ང་ལ་རྩ་རིན་མེད་གསུངས་ནས་མ་བཞེས་སྐད་ལ།     གཟི་འཕྲེང་བཟང་པོ་གཅིག་ཕུལ་ནས་རྩ་རིན་འདི་ལ་མཛད་པར་ཞུ་བྱས་པས།    བླ་ཆེན་གྱི་ཞལ་ནས།   འདི་ལ་ཤགས་མེད་གསུང་ནས་བཞེས་སྐད། ”     ཞེས་གསལ།
གོང་འཁོད་ཀྱི་ནང་དོན་ལས་ང་ཚོས་གསལ་བོར་ཤེས་ཐུབ་པ་ཞིག་ནི།     འཁོན་དཀོན་མཆོག་རྒྱལ་པོས་བླ་ཆེན་འབྲོག་མི་ལ་ཆོས་ཞུ་རྒྱུའི་ཆེད་དུ།        རང་གི་ཞིང་ས་བཙོངས་ནས་དེའི་རིན་པ་རྟ་དང་ཁལ་བཅུ་བདུན་གྱི་ནོར་རྫས་ཁྱེར་ནས་འབུལ་བ་བཅགས་པ་ལ།   བླ་ཆེན་འབྲོག་མིས་མ་བཞེས་ཀྱང་།       དེ་ནས་གཟི་ཞགས་གཅིག་ཕུལ་བ་ན་བཞེས་ཞེས་པའི་ནང་དོན་རེད།        དེས་ན་ང་ཚོས་གོང་གི་ནང་དོན་དེ་ལས་དུས་རབས་བཅུ་གཅིག་པའི་སྐབས་སུ།     བོད་ཀྱི་བླ་ཆེན་ཚོས་གཟི་ལ་རིན་ཐང་ཆེ་བར་བརྩི་བའི་གནས་ཚུལ་གང་འདྲ་ཡིན་པ་ཤེས་ཐུབ་ལ།     དེ་དུས་ཀྱི་རིན་གོང་ཡང་ག་ཚོད་ཡིན་པ་སྤྱི་ཙམ་ཤེས་ཐུབ་པ་དེའོ།།
ཉེ་དུས་སུ།   དིལ་མགོ་མཁྱེན་བརྩེ་རིན་པོ་དང་།  རྗེ་ཤར་གདོང་རིན་པོ་ཆེ་སོགས་བོད་ཀྱི་བླ་ཆེན་ཁ་ཅིག་གིས་གཟི་ལ་དམིགས་བསལ་གྱི་རྩིས་ཐང་ཆེ་བ་བཅས་ལ་བརྟེན་ནས་རིམ་གྱིས་ཐེ་ཝན་དང་།   ནང་ལོག་གི་སྦྱིན་བདག་ཆེན་པོ་དང་།    འཁྲབ་སྟོན་པ་གྲགས་ཅན་རྣམས་ཀྱིས་ཀྱང་གཟི་ལ་དགའ་ཞིང་ཉར་ཚགས་བྱེད་མཁན་ཡང་ཉིན་རེ་ནས་ཉིན་རེར་ཇེ་མང་དུ་སོང་བ་རེད།     དེ་ནས་འབྲུག་རྒྱལ་པོ་དང་རྒྱལ་མོ་གཉིས་ཀྱིས་གཟི་ཞགས་དང་ཁ་མི་འབྲལ་བ་ལྟ་བུས་རྒྱུན་དུ་སྐུ་ལུས་ལ་འཆང་བ་དེས་ཀྱང་འཛམ་གླིང་གི་སྐྱེ་བོ་དུ་མ་ཞིག་ལ་ཤུགས་རྐྱེན་མི་དམན་པ་བཞག་པ་དང་།        དེང་སང་འཛམ་གླིང་སྟེང་ལ་གཟི་ཤེས་ཤེས་མཁན་ཇེ་མང་དུ་འགྲོ་བ་དང་མཉམ་དུ།       གཟིའི་རིག་གནས་དང་འབྲེལ་བའི་ཧི་མ་ལ་ཡའི་ཤེས་རིག་གཞན་དག་ལའང་དགའ་བོ་བྱེད་མཁན་ཇེ་མང་ནས་ཇེ་མང་དུ་འགྲོ་བཞིན་པ་ནི་ང་ཚོས་དགའ་འོས་པ་ཞིག་རེད་འདོད་དོ།།
འཇམ་མགོན་བླ་མ་ཙོང་ཁ་པའི་རྣམ་ཐར་བསྡུས་པ་
དགུང་ལོ་༼༧༽ལ་ཆོས་རྗེ་དོན་གྲུབ་རིན་ཆེན་པས་མཁན་པོ་མཛད་པ་དང་། ཏ་དབེན་གཞོན་ནུ་སེང་གེའི་སློབ་མ་གཞོན་ནུ་བྱང་ཆུབ་པས་སློབ་དཔོན་མཛད་དེ་དགེ་ཚུལ་གྱི་སྡོམ་པ་བཞེས་ནས་མཚན་བློ་བཟང་གྲགས་པ་ཞེས་གསོལ། ཆོས་རྗེ་དོན་གྲུབ་རིན་ཆེན་གྱིས་ཙོང་ཁ་པ་སྐུ་བྱིས་པའི་དུས་ནས་བདག་སྐྱོང་གིས་ཤིན་ཏུ་གཅེས་པར་མཛད་དེ་བསྐྱངས་ལ་དབུས་སུ་བྱོན་པའི་ཆ་རྐྱེན་ཡང་བསྐྲུན་པར་མཛད།
དགུང་ལོ་༼༡༦༽ལ་སོན་སྐབས་འབྲི་གུང་པའི་འབུལ་དཔོན་ལྡན་མ་རིན་ཆེན་དཔལ་གྱིས་གདན་འདྲེན་པའི་གྲོགས་དན་དང་བཅས་བོད་དབུས་སུ་བྱོན།
(༡) ས་གླང་༼༡༣༧༣༽ལོའི་སྟོན་དུས་འབྲི་གུང་མཐིལ་དུ་ཕེབས་ནས་སྤྱན་སྔ་ཆོས་ཀྱི་རྒྱལ་པོ་མཇལ་ཞིང་ཐེག་ཆེན་སེམས་བསྐྱེད་སོགས་ཞུ་གནང་མཛད།
(༣) ཆོས་གྲྭ་ཆེན་པོ་བདེ་བ་ཅན༼དེང་སང་རྭ་སྟོད་དགོན་པ༽དུ་བྱོན་ནས་སྙེ་ཐང་པ་བཀྲ་ཤིས་སེང་གེ་དང་། གདན་ས་པ་དགེ་བསྐོས་གཉིས་ལས་ཆོས་འབྲེལ་གསན། བདེ་བ་ཅན་གྱི་བླ་མ་འཇམ་རིན་པར་བྱམས་ཆོས་གསན་ཞིང་ཐུགས་སུ་ཆུད་པར་མཛད།
(༤) སྙེ་ཐང་ཆོས་རྫོང་དུ་བླ་མ་དམ་པ་བསོད་ནམས་རྒྱལ་མཚན་གྱི་དྲུང་ནས་(བླ་མ་དམ་པ་བསོད་ནམས་རྒྱལ་མཚན་དང་མཇལ་ཕྲད་བྱུང་ཡོད་མེད་ཐེ་ཚོམ་དུ་ལུས)་མཆོག་དྲིལ་བུ་ལུས་དཀྱིལ་གྱི་དབང་སོགས་ཞུ་བར་མཛད། ལོ་གཉིས་ཙམ་ནས་ཕར་ཕྱིན་གྱི་ཚིག་དོན་ལ་ཤིན་ཏུ་མཁས་པར་གྱུར་ནས་དགུང་ལོ་༼༡༩༽སྟེང་གསང་བུ་དང་བདེ་བ་ཅན་སོགས་སུ་གྲྭ་སྐོར་ལ་བྱོན། གཞན་ཡང་སྔ་ཕྱིར་མཁས་ཆེན། ས་བཟང་པཎ་ཆེན་མ་ཏི་པ། ཇོ་ནང་ཆོས་རྗེ་ཕྱོགས་ལས་རྣམ་རྒྱལ། སྣར་ཐར་ལོ་ཙཱ་བ་དོན་བཟང་པ། རྗེ་བཙུན་རེ་མདའ་བ། སྐྱོར་མོ་ལུང་གི་མཁན་པོ་བློ་གསལ།
ལམ་གྲོ་ལྷ་ལུང་བླ་མ་བསོད་ནམས་གྲགས། བོ་དོང་ལོ་ཙཱ་བ་ནམ་མཁའ་བཟང་པོ། གདན་ས་མཐིལ་དུ་སྤྱན་སྔ་ཆོས་གྲགས། བླ་མ་ཡེ་ཤེས་རྒྱལ་མཚན། བུ་སྟོན་གྱི་དངོས་སློབ་གོང་གསུམ་བདེ་ཆེན་པ་ཆོས་ཀྱི་དཔལ། ཁྱུང་པོ་ལྷས་པ་གཞོན་ནུ་བསོད་ནམས་སོགས་ལས་ཡན་ལག་དྲུག་པ། མཛོད། ཚད་མའི་ཊཱིཀྐ། མཛོད་རང་འགྲེལ། དབུ་མ། མངོན་པ་ཀུན་བཏུས། འདུལ་བ། མཛོད། སྙན་ངག་མེ་ལོང་། ནཱ་རོ་ཆོས་དྲུག སྒྲ། དུས་འཁོར་དང་རྡོར་འཕྲེང་། གསང་འདུས་ལུགས་གཉིས། བུ་སྟོན་གྱི་ཡིག་ཆའི་སྐོར་སོགས་གསན།
(༥) བླ་མ་དབུ་མ་པ་དཔའ་བོ་རྡོ་རྗེ་ལས་དབུ་མ་འཇུག་པའི་རང་འགྲེལ་སོགས་གསན་པ་དང་། དབུ་མ་པས་ལོ་ཙཱ་མཛད་དེ་རྗེ་བཙུན་འཇམ་དབྱངས་ལས་དབུ་མའི་ལྟ་བ། སྔགས་མཚན་གཉིས་ཀྱི་ཁྱད་པར། སྔགས་བླ་མེད་ལམ་གྱི་གནད་དང་། རིམ་ལྔའི་གོ་རིམ་དྲང་ངེས་སོགས་དྲི་དོགས་ལེགས་པར་བཅད་པ་གནང་། ལྷོ་བྲག་གྲུབ་ཆེན་ལས་སྙན་རྒྱུད་དང་བཀའ་གདམས་ལམ་རིམ་དང་། གདམས་ངག་པའི་རྒྱུད་པ། གྲྭ་སྐོར་མཁན་ཆེན་ཆོས་སྐྱབས་བཟང་པོ་ལས་བཀའ་གདམས་གཞུང་པ་བའི་རྒྱུད་པའི་ལམ་རིམ་སོགས་གསན་ཅིང་མདོར་ན་དབུས་གཙང་དུ་བྱོན་ཚུལ་བཤེས་གཉེན་བཅུ་ཕྲག་བཞི་ཙམ་བསྟེན།
(༦) དགུང་ལོ་༼༢༠༽ལྷག་ཙམ་ལ་སོན་སྐབས་ཡར་ལུང་རྣམ་རྒྱལ་དུ་ཕེབས་ཏེ་ཁ་ཆེ་པཎྜི་ཏ་ཤཱཀྱ་ཤྲི་བྷ་དྲའི་མཁན་རྒྱུད་ཚོགས་ཆེན་པའི་མཁན་པོ་དཀའ་བཞི་ཚུལ་རིན་པས་མཁན་པོ་དང་། ཚོགས་པ་བྱི་རྫིང་མཁན་པོ། འདུལ་འཛིན་ཤེར་དཀོན་གྱིས་ལས་སློབ། སྡོམ་བརྩོན་བསོད་ནམས་རྡི་རྗེས་གསང་སྟོན་མཛད་ནས་བསྙེན་པར་རྫོགས་པའི་སྡོམ་པ་བཞེས། དགུང་ལོ༼༣༦༽པ་ཆུ་སྤྲེལ་(༡༣༩༢)ལོའི་ཟླ་བཅུ་པར་འཇམ་དཀར་དཔལ་ལྡན་བཟང་པོ་དང་། གནས་བརྟན་རིན་ཆེན་རྒྱལ་མཚན། གནས་བརྟན་བཟང་པོ་སྐྱོང་། གནས་བརྟན་བྱང་སེང་བཅས་དབུས་པ་བཞི་དང་། རྟོགས་ལྡན་འཇམ་དཔལ་རྒྱ་མཚོ་དང་། དགེ་བཤེས་ཤེས་རབ་གྲགས་པ། དགེ་བཤེས་འཇམ་དཔལ་བཀྲ་ཤིས། དགེ་བཤེས་དཔལ་སྐྱོང་སྟེ་མདོ་སྨད་པ་བཞི་བཅས་འཁོར་དག་པ་རྣམ་བརྒྱད་དང་ལྷན་དུ་དཔོན་སློབ་དགུ་སྐྱོར་མོ་ལུང་ནས་འོལ་དགའ་ཆོས་ལུང་དུ་ཕེབས་ཏེ་བསགས་སྦྱང་དང་སྒྲུབ་པ་གཙོ་བོར་མཛད། དབེན་གནས་ལྷ་སྡིངས་སུ་ཐུགས་དམ་ཉམས་བཞེས་སྐབས་ཟབ་མོ་དབུ་མའི་ལྟ་བ་ཐུགས་སུ་འཁྲུངས། མེ་བྱི(༡༣༩༦)ལོར་གཉལ་སྟོད་རྭ་གྲོང་དུ་དཀའ་བཅུ་དར་མ་རིན་ཆེན་དང་མཇལ་ཞིང་སྲས་ཀྱི་ཐུ་བོར་གྱུར། ལོ་དེར་རྭ་སྒྲེང་ཡང་དགོན་དུ《བྱང་ཆུབ་ལམ་རིམ་ཆེ་མོ》གསར་རྩོམ་མཛད། དགུང་ལོ་༼༥༡༽པ་མེ་ཕག(༡༤༠༧)ལོར་སེ་ར་ཆོས་སྡིངས་སུ་མཁས་གྲུབ་དགེ་ལེགས་དཔལ་བཟང་གིས་མཇལ་བར་ཕེབས་ཏེ་ཞབས་ལ་གཏུགས་པས་སྲས་ཀྱི་ཐུ་བོར་གྱུར། ལོ་དེར་གོང་མ་ཏཱ་མིང་ཡུང་ལོ་རྒྱལ་པོས་གདན་ཞུ་གནང་རུང་ཞལ་བཞེས་མ་མཛད། སྐུ་ཚབ་ཏུ་དངོས་སློབ་བྱམས་ཆེན་ཆོས་རྗེ་ཤཱཀྱ་ཡེ་ཤེས་གོང་མའི་མཆོད་གནས་སུ་གཏོང་གནང་མཛད།
ཙོང་ཁ་པའི་མཛད་ཆེན་བཞི་ནི།
༡: དགུང་ལོ༼༣༦༽འོལ་དགའ་རྫིང་ཕྱིའི་བྱམས་པའི་སྐུ་ཤིན་ཏུ་འོ་བརྒྱལ་བར་གཟིགས་ནས་རྟེན་དང་བརྟེན་པར་བཅས་ལ་ཞིག་གསོ་བླ་ན་མེད་པ་མཛད།
༢: དགུང་ལོ༼༣༩༽ གཉལ་གྱི་གསེར་ཕྱེ་འབུལ་པར་མཆོད་འབུལ་སོགས་ཆོས་ཕྱོགས་ཀྱི་འཕྲིན་ལས་རྒྱ་ཆེར་སྤེལ།།
༣: དགུང་ལོ༼༥༣༽ས་བྱི(༡༤༠༨)ལོར་ལྷ་ལྡན་གཙུག་ལག་ཁང་དང་། གཙུག་ལག་ཁང་གི་ཁྱམས་ར་དང་ལྡེབས་བྲིས་སོགས་ཕྱི་ནང་རྟེན་དང་བརྟེན་པར་ཉམས་གསོ་རྒྱས་པར་གནང་།།
༤: དེའི་ཕྱི་ལོ་ས་གླང༼༡༤༠༩༽ལོའི་བོད་ཟླ་དང་པོར་ལྷ་ལྡན་ཆོ་འཕྲུལ་སྨོན་ལམ་ཆེན་མོའི་དུས་མཆོད་གསར་འཛུགས་ཐོག་སྔོན་དུས་རྒྱ་གར་རྡོ་རྗེ་གདན་དུ་དབུ་རྒྱན་ བསྒྲོན་ཡོད་པ་དང་མཐུན་པར་ཇོ་ཤཱཀ་རྣམ་གཉིས་སོགས་ལ་རིན་པོ་ཆེའི་དབུ་རྒྱན་དང་། ན་བཟའ་མཆོད་རྫས་སོགས་བཟང་ཞིང་ཕུལ་དུ་ཕྱིན་པ་འབུལ་བར་མཛད། རྗེ་ཙོང་ཁ་པ་སྐུ་ངོ་མ་དང་། འདུལ་འཛིན་གྲགས་པ་རྒྱལ་མཚན། དཀའ་བཅུ་པ་དར་མ་རིན་ཆེན་སོགས་དཔོན་སློབ་དགུ་འབྲོག་རིར་བྱོན། བཙུན་མོ་སྡིངས་ཞེས་པའི་ས་འདིར་དགོན་པ་ཕྱག་བཏབ། སྦྱིན་བདག་གཙོ་བོ། ཕག་མོ་གྲུ་པའི་སྡེ་སྲིད་མི་དབང་གྲགས་པ་རྒྱལ་མཚན་དང་། སི་ཏུའི་བློན་རྒྱུད་བྲག་དཀར་ནང་སོ་རིན་ཆེན་ལྷུན་པོ། ནང་སོ་རྒྱ་བོ་སྤུན་མཆེད། རྒྱ་མ་ཁྲི་དཔོན་ཟླ་བ་བཅས་ཡིན།
ལྕགས་སྟག༼༡༤༡༠༽ལོའི་ཟླ་བ་༢པའི་ཚེས་༥ལ་ཙོང་ཁ་པ་དགའ་ལྡན་དུ་གདན་ཞུས་ཐོག་རབ་གནས་ཀྱི་རིམ་པ་རྒྱས་པར་མཛད། ལྷོ་བྲག་མཁན་ཆེན་ནམ་མཁའ་རྒྱལ་མཚན་གྱིས་ལུང་བསྟན་པ་ལྟར་གདན་སའི་མིང་ལ་དགེ་ལྡན་ཞེས་བཏགས་པར་བརྟེན་གདན་ས་དེའི་རིང་ལུགས་འཛིན་པ་མཐའ་དག་ལའང་དེ་ནས་བཟུང་དགེ་ལྡན་རིང་ལུགས་འཛིན་པ་ཞེས་པའི་མིང་ཆགས། ཤིང་ལུག༼༡༤༡༥༽ལོར་རྒྱལ་བ་དགེ་འདུན་གྲུབ་པས་འོན་བཀྲ་ཤིས་རྡོ་ཁ༼དུ་ཁ༽རུ་རྗེ་ཙོང་ཁ་པ་མཇལ་བར་ཕེབས་པར་རྗེ་ཙོང་ཁ་པས་ཐང་གཤམ་ཞིག་གནང་ནས་མ་འོངས་པར་བསྟན་པ་རྒྱ་ཆེར་སྤེལ་བའི་རྟེན་འབྲེལ་འགྲིག
མེ་སྤྲེལ༼༡༤༡༦༽ལོར་གསང་སྔགས་ཀྱི་སྒྲུབ་མཆོད་ཁང་ཞིག་ལོགས་སུ་སྐྲུན་བཞེད་ལྟར་དགུང་གྲངས་༼༥༩༽ཡི་དབྱར་དུས་སུ་ཡངས་ཅན་གཙུག་ལག་ཁང་ཀ་བ་བདུན་ཅུ་དོན་གཉིས་དང་། གཙང་ཁང་ཁྱམས་དང་བཅས་པ་ལེགས་པར་གྲུབ། རབ་བྱུང་བདུན་པའི་ས་ཕག༼༡༤༡༩༽ཟླ་བཅུ་པའི་ཚེས་ཉི་ཤུ་ལྔ་ཉིན་སྔ་དྲོ་ཉི་དྲོད་ཙམ་ལ་གཟིམ་ཁང་འོད་གསལ་སྦུག་ཏུ་སྐུ་གཤེགས། གསུང་འབུམ་པོད༼༡༨༽བཅོ་བརྒྱད་ཡོད་པ་རྒྱལ་ཚབ་རྗེས་བསྐུལ་མ་གནང་བ་ལྟར་གཞིས་ཀ་བྲག་དཀར་ནང་སོས་དཔར་བསྐྲུན་བྱས་ཏེ་དགའ་ལྡན་དུ་ཕུལ་བ《དགའ་ལྡན་པར་རྙིང》ཞེས་དེ་སྔོན་ཟུང་ཆུ་ཁང་ཚན་དུ་བཞུགས་ཡོད།
རྒྱལ་ཚབ་དར་མ་རིན་ཆེན་དང་། མཁས་གྲུབ་དགེ་ལེགས་དཔལ་བཟང་སོགས་དངོས་སློབ་གྲགས་ཆེ་བ་བརྒྱ་དང་ཞེ་བཅུ་ཞེ་བདུན༼༡༤༧༽བྱུང་།། རྒྱལ་ཚབ་དང་འདུལ་གྲགས་རྣམ་གཉིས་ཀྱིས་གཙོ་འགན་བཞེས་ཏེ་དངོས་སློབ་ཡོངས་ཀྱིས་དངུལ་བྲེ་ཆེན(དངུལ་སྲང་ལྔ་བཅུ་ལ་བྲེ་ཆེན་གཅིག)བཅོ་བརྒྱད་ལས་གྲུབ་པའི་རྣམ་རྒྱལ་མཆོད་རྟེན་ཕྲ་རྒྱན་ཕུན་སུམ་ཚོགས་པས་སྤྲས་པ་བསྐྲུན་ཏེ་བུམ་ནང་དུ་སྐུ་གདུང་རིལ་པོ་མ་ཉམས་པར་སྣམ་སྦྱར་སྒྲོན་པ་ཙན་དན་གྱི་སྒྲོམ་དང་བཅས་པ་བཞུགས་སོ་གསོལ།
ཙོང་ཁ་པ་སྐུ་གཤེགས་པའི་ཕྱི་ལོ་ལྕགས་བྱི༼༡༤༢༠༽ལོའི་ཟླ་བ་བཅུ་པའི་ཚེས་ཉི་ཤུ་ལྔ་ཉིན་དགའ་ལྡན་དུ་རྡོ་རྗེ་སློབ་དཔོན་བརྒྱ་ཕྲག་དུ་མས་གསང་བདེ་འཇིགས་གསུམ་སོགས་ཀྱི་དཀྱིལ་འཁོར་གྱི་ཆོ་ག་བདུན་ཕྲག་མང་པོའི་རིང་བསྒྲུབས་པ་དང་ཙོང་ཁ་པ་ཆེན་པོའི་འདས་མཆོད་རྒྱ་ཆེར་མཛད། དེ་ནས་བཟུང་དགའ་ལྡན་ལྔ་མཆོད་ཆེན་མོར་གྲགས་པའི་སྲོལ་དར་ནས་བོད་ཁམས་ཡོངས་སུ་ལོ་ལྟར་བོད་ཟླ་བཅུ་པའི་ཚེས་ཉི་ཤུ་ལྔའི་དགོང་མོ་ཁང་པའི་ཕྱི་ནང་ཀུན་ཏུ་མཆོད་མེ་མང་པོ་འབུལ་སྲོལ་དེ་དར་བའོ།།།།
བྱམས་པ་སྤུན་གསུམ།
འཕན་ཡུལ་ཏེ་ད་ལྟའི་ལྷུན་གྲུབ་རྫོང་གི་ཁོངས་སུ་གནས་བསྐོར་དང་། སྤྲོ་སེང་བྱ་ཡུལ་གནའ་ཤུལ་དང་དགོན་སྡེ་མང་པོ་ཡོད་པ་ལས་དམངས་ཁྲོད་ དུ་གྲགས་ཆེ་ལ་གནས་བསྐོར་བ་ཅུང་མང་ཙམ་ཡོང་མཁན་ཡོད་པ་འཕན་ཡུལ་ བྱམས་པ་སྤུན་གསུམ་ཞེས་པའི་སྐོར་ཅུང་ཟད་བརྗོད་ན། དམངས་ཁྲོད་ཀྱི་ཤོད་རྒྱུན་དུ་བྱམས་པ་སྤུན་གསུམ་དེ་ཉིན་གཅིག་ལ་མཇལ་ན་ མི་མཐུན་རྐྱེན་ངན་བཟློག་ཅིང་། སྡིག་སྒྲིབ་བྱང་བ་སོགས་བྱིན་རླབས་ཤིན་ཏུ་ཆེ་བ་ ཡིན་པའི་ཤོད་རྒྱུན་ཡོད། བྱམས་པ་སྤུན་གསུམ་ཟེར་བ་ནི་གད་པོ་ཤང་གི་ཁོངས་སུ་ ཡོད་པའི་རག་མ་བྱམས་པ་དང་། མཚོ་སྟོད་ཤང་གི་ཁོངས་སུ་ཡོད་པའི་རྒྱལ་ལྷ་ ཁང་བྱམས་པ། ཤང་དེའི་ཁོངས་ཀློ་པ་སྟོད་ཀྱི་བྱམས་པ་བཅས་ཡིན། བྱམས་པའི་སྐུ་དེ་གསུམ་ནི་སྤྱི་ལོའི་དུས་རབས་བཅུ་གཅིག་པའི་ནང་ཞང་ སྣ་རྣམ་རྡོ་རྗེ་དབང་ཕྱུག་གིས་བཞེངས་ཤིང་། ཧ་ལམ་ལོ་དགུ་བརྒྱ་ཙམ་གྱི་ལོ་རྒྱུས་ལྡན་ཡོད།།
རག་མའི་བྱམས་ཁང་།
བྱམས་ཁང་ཆག་ཡུལ་ནི་བྲག་རི་རྔམ་བརྗིད་ལྡན་པ་ཞིག་རག་མའི་རིག་འགྲམ་དུ་ཆགས་པ་ དེའི་རི་གཤམ་བར་རླངས་འཁོར་འགྲོ་ས་ཡོད། རི་ངོས་སུ་ཆུ་ཚོད་ཕྱེད་ཀ་ལྷག་ཙམ་འཛེག་ན་ བྱམས་པའི་ལྷ་ཁང་དུ་སླེབས། དབེན་གནས་དེའི་རྒྱབ་རི་བྲག་དཀར་པོ་གཏོར་མ་སླངས་པ་འདྲ་བའི་ངོས་སུ་ མཐོང་སྣང་འདྲ་མིན་གྱི་རི་མོ་སྣ་ཚོགས་དང་། བྲག་ཕུག་ཆེ་ཆུང་མང་པོ། བྲག་རྩེར་ རྒོད་དང་གོ་བོའི་ཚང་། བྲག་རྩའི་རི་བོའི་ངོས་སུ་སེ་བ་དང་ཚར་པ་སོགས་ཤིང་ལྡུམ་བུ་ མང་པོ། དབྱར་དུས་སུ་སེ་བའི་དྲི་ཞིམ་ཀུན་ཏུ་ཁྱབ་པ་དང་སྨིན་ལེགས་སེ་འབྲུམ་གྱི་རོ་མངར་བ། འདབ་ཆགས་སྣ་ཚོགས་ཀྱི་གྲེ་འགྱུར་རྣ་བར་འཇེབས་པ། ས་ཆ་གཙང་ཞིང་མཁའ་རླུང་ལེགས་པ། ཡུལ་དེའི་ཕུ་ཆུ་ནུབ་ནས་ཤར་དུ་དགོན་པ་ཆགས་སའི་རི་གཤམ་བརྒྱུད་ལྷུང་ལྷུང་གི་སྒྲ་སྙན་པར་ སྒྲོག་བཞིན་རྒྱུག་པ། མདུན་གྱི་སྤང་རི་གཡུ་ཡི་མཎྜལ་འདྲ་བའི་ངོས་སུ་གནག་ཕྱུགས་རྣམས་ངུར་སྒྲ་ འདོན་བཞིན་ཆུར་རོལ་བ། ལུག་ཁྱུ་མུ་ཏིག་གི་ཚོམ་བུ་བཀོད་པ་འདྲ་བ། ཞིང་གྲོང་རྣམས་སུ་ལོ་ཏོག་ མགོ་ལྕོག་ལྡེམ་ཞིང་། པད་ཁའི་མེ་ཏོག་རབ་ཏུ་བཞད་པ་སོགས་དབང་པོ་དྲུག་ལ་ཚིམས་པའི་བདེ་བ་སྟེར་བའི་ཡུལ་ ལྗོངས་བལྟ་བས་ཆོག་མི་ཤེས་པ་ཞིག་འདུག སྐུ་རྒྱུ་འཇིམ་ལས་གྲུབ་པའི་རྗེ་བཙུན་བྱམས་པའི་སྐུ་བརྙན་ཐོག་བརྩེགས་གཉིས་ལྡན་དེ་བྲག་ཕུག་ ཞིག་གི་ནང་བཞེངས་པའི་མདུན་དུ་ཁང་པ་ཐོག་ས་གཉིས་ལྡན་དེའི་སྟེང་ཁང་བྱམས་པའི་ཞལ་རས་ ལྷ་ཁང་ཡིན་པ་དེའི་ནང་མཆོད་པའི་ཡོ་ཆས་དང་། སྐུ་བརྙན་ཆུང་གྲས་འགའ་ཤས་གཤམས་འདུག བྱམས་ཁང་གི་ཞལ་རས་ལྷ་ཁང་ཡོད་སའི་ཤར་ངོས་བྲག་གསེབ་ནང་ཆུ་མིག་ཁྲོན་པ་འདྲ་བ་ཞིག་ འདུག་པ་ཆུ་མིག་དེར་འགྲོ་སྐབས་ཐོག་ཅག་ཞིག་གི་སྟེང་ནས་འགྲོ་དགོས་པས་ཐོག་ཅག་དེ་ནི་རུང་ ཁང་གི་ཐོག་ཁ་ཡིན་པས་རུང་ཁང་﹙ཐང་ཚང་﹚ཤོད་དང་། ཁྲོན་པ་སྟེང་དུ་ཡོད་པ་ལྟ་བུའི་སྣང་ བ་ཡོང་གི་འདུག རི་གཤམ་དུ་རྒྱུག་པའི་ཕུ་ཆུ་དེར་རྡོ་རིལ་ཁོ་ན་རྩིག་སྟེ་ཟམ་སྟེག་བཟོས་པའི་ཤིང་ཟམ་ཞིག་ འདུག་པ་དེར་ཡང་ལོ་སུམ་བརྒྱ་སྐོར་གྱི་ལོ་རྒྱུས་ཡོད་སྐད། བྱམས་པའི་སྐུ་ཡོད་སའི་ལྷ་ཁང་དེ་དེ་སྔ་རྒྱལ་སྟོད་དགོན་ནས་བདག་གཉེར་གྱིས་དཀོན་གཉེར་ མི་གཅིག་གཏོང་སྲོལ་ཡོད་འདུག་ཀྱང་། དེང་སྐབས་རྐུན་སྲུང་སོགས་ཀྱི་རྐྱེན་པས་གྲྭ་པ་ཁ་ཤས་ ཡོད་པ་རྣམས་ནས་རྒྱུན་ལྡན་མཆོད་འབུལ་སོགས་ཆོས་ལུགས་ཀྱི་བྱེད་སྒོ་སྤེལ་བཞིན་མཆིས། བྱམས་ཁང་དང་། རི་ཁྲོད་པའི་སྤྱིལ་བུ་རྣམས་རིག་གནས་གསར་བརྗེའི་སྐབས་གཏོར་ནས་རྗེས་ཤུལ་ཙམ་དུ་སོང་ ཡང་༡༩༨༥ལོ་ཆོག་མཆན་ཐོབ་པ་ལྟར་ཉམས་གསོ་བྱ་ཤིང་། དེང་སྐབས་བྱམས་ཁང་དང་། གྲྭ་ཤག མཆོད་རྟེན་སོགས་སྔར་ཤུལ་ཕལ་ཆེར་སྐྱར་གསོ་བྱུང་ཐོག་དད་མཇལ་བ་ཡང་ཡོང་མཁན་འདུག།
ལྷ་ཁང་བྱམས་པ།
མཚོ་སྟོད་ཤང་ཁོངས་རྒྱལ་ལུག་ལྷས་ལྷ་ཁང་དུ་རྗེ་བཙུན་བྱམས་མགོན་གྱི་འཇིམ་བརྙན་ཉིས་ཐོག་ ཅན་ཞིག་ཡོད་པ་དེའི་ལྷ་ཁང་ཕྱི་ནང་གི་འཛིན་བདག་རྒྱལ་སྟོད་དགོན་ནས་གནང་གི་ཡོད་འདུག བྱམས་སྐུ་དེ་དུས་རབས་བཅུ་གསུམ་པའི་ནང་སོག་པོ་དོར་རྟ་ནག་པོས་རྒྱལ་དུ་དགེ་འདུན་ལྔ་བརྒྱ་ སྐོར་འདུ་ཁང་ནང་བཅུག་སྟེ་མེར་སྲེག་ནས་བཀྲོངས་སྐབས་བྱམས་ཁང་དེར་མེ་མ་འཁྱུད་པས་ བྱམས་པ་མེ་ཐུབ་མར་གྲགས་སྐད། སྔོན་མའི་བྱམས་ཁང་དེའི་ཕྱི་ནང་ཚང་མ་རིག་གནས་གསར་ བརྗེའི་སྐབས་གཏོར་ཞིང་། དེང་སང་རྒྱལ་སྨད་གྲྭ་ཚང་གི་འདུ་ཁང་ནང་བྱམས་པའི་འཇིམ་སྐུ་ཐོག་རྩེག་གཉིས་ལྡན་ཞིག་བཞེངས་པ་ དེར་ལྷ་ཁང་བྱམས་པའི་མཚན་གསོལ་འདུག དེ་སྔའི་བྱམས་གི་གྱང་རོལ་ཟུར་ཞིག་ཏུ་ལྷ་ཁང་ཆུང་ཆུང་ཞིག་གི་ནང་རྡོ་བརྐོས་བྱམས་སྐུ་བཞེངས་ སྟབས་ཅན་སྤྱི་ཁྲེ་གང་ལྷག་ཙམ་བརྐོས་བཀྲོལ་བཟོ་བཀོད་བྱོན་ལེགས་ཤིག་འདུག་པ་དེ་སྔའི་བྱམས་ ཁང་གཏོར་ཤུལ་གྱི་ས་འོག་ནས་དོན་སྐད། རྒྱལ་ལྷ་ཁང་གི་བྱམས་སྐུ་ཕུད། ད་དུང་དེ་གར་རྒྱལ་སྟོད་གྲྭ་ཚང་ཞེས་དོན་བདག་འབྲས་སྤུངས་རྒྱས་པ་མཁན་པོས་བྱེད་པའི་དགེ་ལུགས་གྲྭ་ ཚང་གཅིག་དང་། རྒྱལ་སྨད་གྲྭ་ཚང་ཞེས་ས་ལུགས་གྲྭ་ཚང་གཅིག་ཡོད། ད་ལྟ་ཚང་མ་རྒྱལ་སྟོད་དུ་ཚོགས་པ་ལས་རྒྱལ་སྨད་བྱམས་ཁང་དང་སྒྲིལ། དེ་གའི་བྱམས་ཁང་དང་། རྒྱལ་སྟོན་དགོན། ཞང་རྣམ་སྣང་རྡོ་རྗེ་དབང་ཕྱུག་གི་སྒྲུབ་ཁང་། ལུག་ལྷས་མཆོད་རྟེན་སོགས་མཇལ་ རྒྱུ་ཡོད་པ་དང་། དགོན་པའི་ནང་རླངས་འཁོར་འགྲོ་ས་ཡོད། དེ་སྔ་རྒྱལ་ལྷ་ཁང་སྟེ་བྱམས་ཁང་གི་མདུན་དུ་རྡོ་རིང་ཞིག་ཡོད་པ་རིག་གསར་སྐབས་གཏོར་སྐྱོན་བཏང་ བའི་དུམ་བུ་རྣམས་ལྷུ་སྒྲིག་སྟེ་དེང་སང་རྒྱལ་སྟོད་དགོན་པའི་རྡོ་གཅལ་ནས་བཙུག་པ་དེའི་ངོས་སུ་ཡིག་ ཕྲེང་བཅུ་བཞི་ཡོད་པའི་ནང་དོན་ནི་དཀོན་མཆོག་སྐྱབས་སུ་འཛིན་པ་དང་། ངན་སེམས་འགོག་དགོས་པ་སོགས་དོན་ཚན་བཅུ་འཁོད་པ་དེ་སོག་པོའི་དམག་དཔོན་དོར་རྟ་ནག་པོས་ བཙུག་པ་རེད་ཟེར་སྲོལ་ཡོད་སྐད།།
ཀློ་པ་སྟོད་བྱམས་ཁང་།
མཚོ་སྟོད་ཤང་ཁོངས་ཀློ་པ་སྟོད་﹙ཀླུ་མཁར་སྟོད་ཟེར་སྐད་ཡོད་འདུག་ཀྱང་ ཁ་རྒྱུན་དུ་ཀློ་པ་སྟོད་ཅེས་འབོད་﹚གྲོང་ཚོའི་དཀྱིལ་དུ་ཆགས་པའི་བྱམས་ཁང་ དེ་ཐོག་བརྩེགས་གསུམ་ཙམ་ཡོད་པ་དང་། འོག་ཁང་ནི་རྡོ་ཆེན་རིལ་བུ་ཤ་སྟག་རྩིག་ ནས་སྐྲུན་འདུག ལྷ་ཁང་སྒོ་ཤར་ལྟ་འོག་ཁང་དུ་སྐོར་ལམ་ལྕམ་གང་མའི་ས་དང་། ལྷ་ཁང་ལ་ཀ་བ་བཞི། སྟེང་དུ་ཞལ་རས་ལྷ་ཁང་བཅས་ཡོད་པ་དེའི་རྟེན་གཙོ་བྱམས་པའི་སྐུ་བརྙན་སྤྲུལ་སྐུའི་ཆ་བྱད་ ཅན་འཇིམ་ལས་བཞེངས་པ་ཐོག་ཚད་གསུམ་ཙམ་ཞིག་དང་། དེ་སྔ་དེའི་གཡས་གཡོན་དུ་ཉེ་སྲས་བརྒྱད་འཇིམ་བརྙན་ཉིས་ཐོག་ཙམ་རེ་ཡོད་སྐད། ད་ལྟ་བྱམས་སྐུ་ཆེ་ཆུང་དང་ཆ་བྱད་བཞུགས་སྟངས་སོགས་སྔོན་མ་ལྟར་ཉམས་གསོ་ཞུས་འདུག ལྷ་ཁང་དེ་ཡང་རྒྱལ་སྟོད་དགོན་པས་བདག་སྐྱོང་གནང་ལམ་བཞིན་དཀོན་གཉེར་མི་གཅིག་འདུག ལྷ་ཁང་གནས་ཡུལ་གྲོང་ཚོའི་འགྲམ་བར་རླངས་འཁོར་འགྲོ་ས་འདུག གོང་གསལ་བྱམས་པ་གསུམ་པོ་དེ་མཇལ་བར་འགྲོ་སྐབས་བོད་རྙིང་པའི་དུས་སུ་འགྲིམ་འགྲུམ་མི་བདེ་བར་ བརྟེན་དད་མཇལ་བ་ཚོས་རག་མ་བྱམས་ཁང་དུ་ཞག་སྡོད་ཀྱིས་ཕྱི་ཉིན་སྔ་པོ་ནས་རག་མ་བྱམས་པ་མཇལ་ཏེ་ ལ་རྒྱབ་ནས་རྒྱལ་དུ་བྱམས་པ་མཇལ་བ་དང་གུང་ཟས་བཟང་རྗེས་ཕྱི་དྲོ་ཀློ་པ་སྟོད་ཀྱི་བྱམས་པ་མཇལ་ནས་དེ་ གར་ཞག་སྡོད་བྱེད་དགོས་ཀྱི་ཡོད། དེང་སྐབས་རླངས་འཁོར་ནང་བསྡད་དེ་ཕྱིན་ན་བྱམས་པ་གསུམ་མཇལ་ཐུབ་པ་མ་ཟད་པ་ཚབ་མཆོད་རྟེན་ལ་ བསྐོར་བ་བསགས་པ་དང་འབྲེལ་དེ་གའི་བཙུན་དགོན་དང་། སྣ་མོ་དགོན་སོགས་ཀྱང་མཇལ་ཐུབ་ཀྱི་འདུག། རག་མ་བྱམས་ཁང་ནི་ལྷུན་གྲུབ་རྫོང་གི་ལྷོ་ནུབ་ཏུ་ཡོད་པ་དེ་ནས་ལྷོ་ངོས་སུ་ལ་རྒྱབ་ནས་ཕྱིན་ན་སྟོད་ལུང་ནང་དང་། ལྷ་སའི་ཉང་བྲན་ཕུར་སླེབས། ཀློ་པ་སྟོད་ནི་ནུབ་ཀྱི་མཐའ་ཡིན་པས་དེ་ནས་ནུབ་ཏུ་ལ་རྒྱབ་ནས་ཕྱིན་ན་སྟོད་ལུང་ཆུ་ཚན་དུ་འགྲོ་ས་ཡོད་ཀྱང་ ལ་ཁ་དེ་ཚོར་འཕྲུལ་འགུལ་འཁོར་ལོ་འགྲོ་ས་མེད།།
ཟླ་༤ཚེས་༡༢ཉིན་
ཟླ་༤ཚེས་༡༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༢པ་ཡིན། ལོ་མཇུག་ལ་ད་དུང་ཉིན་༢༦༣ཡོད།
ཟླ་༤ཚེས་༡༣ཉིན་
ཟླ་༤ཚེས་༡༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༣པ་ཡིན། ལོ་མཇུག་ལ་ད་དུང་ཉིན་༢༦༢ཡོད།
ནང་པ་སངས་རྒྱངས་ཀྱི་ལྷ་
རྣམས་པར་སྣང་མཛོད་གཟུངས་སྔགས་ནི
ཧྥན་ཀྲུང་ཡན།
ཧྥན་ཀྲུང་ཡན་
ཡུའེ་དབྱང་ཐོག་ཁང་།
ཡུའེ་དབྱང་ཐོག་ཁང་ནི་འབྲི་ཆུའི་ལྷོ་ཕྱོགས་ཀྱི་ཐོག་ཁང་ཆེན་པོ་གསུམ་གྱི་ཡ་གྱལ་ཡིན་ལ། དེ་ཐོག་མར་རྒྱལ་ཁབ་གསུམ་སྐབས་ཀྱི་ཝུའུ་ཤར་མའི་དམག་སྤྱི་ཆེན་མོ་ལུའུ་སུའུ་ཞེས་པའི་ཆུ་དམག་སྦྱོང་བརྡར་བྱེད་དུས་ཀྱི་དམག་གཟིགས་བྱེད་ས་ཡིན​། ཐང་རྒྱལ་རབས་སྐབས་སུ་རྒྱས་སྐྲུན་བྱས་ཏེ་མིང་ལ་ཡུའེ་དབྱང་ཐོག་ཁང་ཞེས་བཏགས། ཡུའེ་དབྱང་ཐོག་ཁང་སྟེང་ནས་ཏུང་ཐིང་མཚེའུ་ཡི་ལང་ལོང་རླབས་ཕྲེང་དང་འབྲི་ཆུའི་བང་ཁ་རིང་མོའི་ཉམས་སྣང་མཐོང་ཐུབ། སུང་རྒྱལ་རབས་སྐབས་ཀྱི་རྩོམ་པ་པོ་གྲགས་ཅན་ཧྥན་ཀྲུང་ཡན་གྱི་༼ཡུའེ་དབྱང་ཐོག་ཁང་གི་ཟིན་བྲིས་༽ཞེས་པའི་ནང་ཡུའེ་དབྱང་ཐོག་ཁང་རྒྱུད་ཀྱི་རང་བྱུང་གི་ཡུལ་ལྗོངས་རྒྱས་པར་བྲིས་ཡོད།
མཛའ་གྲོགས་དུས་ཆེན་
སྲོལ་རྒྱུན་མཛའ་གྲོགས་དུས་ཆེན། VALENTINE’S DAY 传统情人节 ཟླ ༢ ཚེས ༡༤ ཉིན་ནི་སྲོལ་རྒྱུན་མཛའ་གྲོགས་དུས་ཆེན་ཡིན། ཉིན་འདིར་ནུབ་ཕྱོགས་ཀྱི་མཛའ་གྲོགས་དུས་ཆེན་གཞིར་བཟུང་སྟེ་ཕན་ཚུན་ལ་སྣ་མང་ལེགས་སྐྱེས་ཕུལ་བ་དང་། ལྷག་ཏུ་ཉིན་འདིར་སྐྱེས་པས་བུད་མེད་ལ་ལྕོག་ལེ 巧克力 སོགས་ཕུལ་ཏེ་མཉམ་གནས་བྱ་བའི་ལུགས་སྲོལ་ཡོད་པ་མ་ཟད། བྱ་འགུལ་ལ་ཞུགས་ཏེ་མཉམ་དུ་པང་འཁྱུད་དང་འོ་བྱེད་པ་སོགས་བརྩེ་དུང་གི་ཕྱིའི་རྣམ་པ་ལ་ཉམས་ཡོད་མེད་ཀྱི་སྟེང་ནས་འགྲན་བསྡུར་ལ་ཞུགས་པ་ནི་ཆེས་སྤྲོ་སྣང་ལྡན་པའི་ཡུལ་སྲོལ་ཞིག་ཏུ་ཆགས་ཡོད་པ་ཡིན།
ཟླ་༤ཚེས་༡༤ཉིན་
ཟླ་༤ཚེས་༡༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༤པ་ཡིན། ལོ་མཇུག་ལ་ད་དུང་ཉིན་༢༦༡ཡོད།
གངས་ཏེ་སེའི་རུ་རྒྱུད་
གངས་ཏེ་སེའི་རི་རྒྱུད་དེ་ནི་ནུབ་སེངྒེ་གཙང་བོ་ནས་ཤར་གཞིས་ཀ་རྩེའི་བར་དུ་བསྲིངས་ཡོད། ཞེང་ལ་སྤྱི་ལེ 80km དང་མཐོ་ཚད་ལ་མཚོ་ངོས་ནས་སྨི6000m ལྷག་ཡོད།
༡༨༦༡ལོ།
༡༨༦༡ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
མཁས་པ་མི་བཞི་
ཡོངས་ཁྱབ་སུ་གྲགས་པའི་མཁས་པ་མི་བཞི་ནི སློབ་དཔོན་པདྨ་འབྱུང་གནས་དང་། བི་མ་ལ་མི་ཏྲ། བེེ་རོ་ཙ་ན། གནུབས་ནམ་མཁའི་སྙིང་བོ་བཅས་ཡིན་ནོ་
ཀསྨི་རའི་ཡི་གེ་
རྒྱ་གར་ནུབ་ཕྱོགས་ཁ་ཆེའི་ཡུལ་གྱི་ཡི་གེ་ལ་ཟེར། དེ་ལ་ཡང་ཡིག་གཟུགས་མི་འདྲ་བ་ཁ་ཤས་ཡོད་པའི་རིགས་གཅིག་གི་དཔེར་རིས་ནི་ལྕང་ལུང་པཟླིཏ་བློ་བཟངབསྟན་པའི་རྒྱལ་མཚན་གྱི་གསུང་འབུམ་ཕྱི་སོག་དཔར་མཔོད[ང]པའི་མཇུག་ཏུ《རྒྱ་དཀར་ནག་རྒྱ་སེར་ཀསྨི་ར་བལ་བོད་ཧོར་གྱི་ཡི་གེ་དང་དཔེ་རིས་རྣམ་གྲངས》ཞེས་པའི་ཤོག་གྲངས༧པ་དང་། 《ཡིག་རིས་སྣ་ཚོགས་ཀྱི་ཕྱི་མོ་མེ་ཏོག་ཕྲེང་བ》སྐུ་འབུམ་ཆེ་ཤོས་རིན་པོ་ཆེ་བླ་བྲང་གི་དཔར་མཤོག་གྲངས་༡༡ནས༡༢བར་ཀསྨི་རའི་ཡིག་གཟུགས་མི་འདྲ་བ་ཁག་གསུམ་གྱི་དཔེ་རིས་གསལ་བ་དེར་གཟིགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀསྨི་ར་རྒྱལ་རབས་
འདི་ལ་མཁས་དབང་དགེ་འདུན་ཆོས་འཕེལ་གྱིས་མཛད་པའི《གཏམ་རྒྱུད་གསེར་ཐང》ལྕགས་དཔར་མའི་དེབ་དང་པོའི་ཤོག་གྲངས༣༥༢ལས། ཁ་ཆེའི་ཡུལ་གྱི་རྒྱལ་པོ་འགའ་ཞིག་གི་ལོ་རྒྱུས་གསལ་བ་དེ་མ་གཏོགས་ཞིབ་ཆ་ད་ཕན་མ་མཐོང་ཞིང་། གོང་གསལ་གསུང་རྩོམ་དེའི་ཤོག་གྲངས༡༨༦ལས《ཀསྨི་རའི་རྒྱལ་རབས་ར་ཛ་ཏངྒི་ནི》བྱ་བ་གོ་དཀའ་བའི་སྙན་དངགས་ཀྱི་ཚིགས་བཅད་དུ་བྱས་པ་ཀླ་ཀློ་མ་སླེབས་ཀྱི་བར་ཁ་ཆེའི་ཡུལ་དུ་གང་བྱུང་བའི་གནས་ཚུལ་བྲིས་པ་འདི་གཅིག་པུ་མ་གཏོགས་ཡེ་ནས་མ་བྱུང་བ་ཡིན་ཞེས་གསུངས་འདུག་པ་འདིར་བརྟགས་ན། གོང་གསལ་གྱི་རྒྱལ་རབས་དེ་མཁས་དབང་དམ་པས་ཆ་ཚང་གཟིགས་མྱོང་ཡོད་ཚོད་འདུག་ཀྱང་། ཐུགས་དགྱེས་པའི་དཔྱད་གཞིར་འོས་པ་ཞིག་མ་བྱུང་བ་འདྲ་སྙམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀསྨི་ར་
བོད་སྐད་དུ་ཁ་ཆེའི་ཡུལ་ཟེར། རྒྱ་གར་ནུབ་བྱང་ཕྱོགས་སུ་ཡོད། བོད་ཡིག་ཐོག་འཁོད་པའི་ལོ་རྒྱུས་ཁག་དང་། ཏཱ་ར་ནཱ་ཐས་མཛད་པའི《རྒྱ་གར་ཆོས་འབྱུང》ལེའུ་གསུམ་པའི་འགོར། ཁ་ཆེའི་ཡུལ་འདི་ཐོག་མར་མཚོ་ཞིག་ཡིན་པ་ལ་རྒྱལ་པོ་མ་སྐྱེས་དགྲའི་བུ་ལག་བཟང(འཆར་བྱེད་ཡིན་ནམ་སྙམ)གི་བུ་གཞུ་བཟང(མ་འགགས་པ་ཡིན་ནམ་སྙམ)གིས་སྲིད་དབང་བཟུང་སྐབས་ཏེ། ཕལ་ཆེར་སྤྱི་ལོའི་གོང་གི་༥༠༥ལོ་ནས༤༩༧ལོ་བར་ཡིན་ཚོད་ལ་སྐབས་དེར་ཀུན་དགའ་བོའི་སློབ་མ་དགྲ་བཅོམ་པ་ཉི་མ་གུང་པས་ཡུལ་དེར་བྱོན་ནས་ཀླུའི་རྒྱལ་པོ་ཨོ་དུ་ཤྚ་བཏུལ་ནས་མཚོ་བསྐམས་པའི་ཤུལ་དུ་སྐམ་ས་ཆགས་ཏེ། རིམ་གྱིས་ཡུལ་གཞན་དག་ནས་མི་མང་པོ་དེར་འཛོམས་ཤིང་། གྲོང་ཁྱེར་ཆེན་པོ་དགུ་དང་གྲོང་གསེབ་ཁག་མང་པོ། རྒྱལ་པོའི་ཕོ་བྲང་གཅིག། གཙུག་ལག་ཁང་བཅུ་གཉིས། དགེ་འདུན་ཧ་ཅང་མང་པོ་འཛོམས་པ་ཞིག་ཆགས་པར་གསུངས་ཡང་མུ་སྟེགས་རིག་བྱེད་སྨྲ་བ་འགའ་ཞིག་གིས་བཤད་སྲོལ་ལ། དྲང་སྲོང་ཀ་ཤྱབ་ཟེར་བ་ཞིག་ཡུལ་དེར་བྱོན་ནས་མཚོ་རྡོལ་དུ་བཅུག་པ་ཡིན་པས། ཡུལ་གྱི་མིང་ཡང་དྲང་སྲོང་དེའི་མཚན་ལས་གྲས་ཏེ་ཀ་ཤ་སྨིར་ཞེས་ཐོགས་པ་ཡིན་ཟེར་བའང་སྣང་། གང་ལྟར་མཚོ་སྐམ་པའི་ཤུལ་དུ་ཡུལ་གྲོང་ཆགས་པའི་བཤད་ཚུལ་མཐུན་ཡོད། དེ་ནས་སྤྱི་ལོའི་དུས་རབས་དང་པོའི་དཀྱིལ་དུ་ཀུ་ཤ་ནའི་རྒྱལ་རབས་ཀྱི་རྒྱལ་པོ་མི་ཐོག་གསུམ་པ་རྒྱལ་པོ་ཀཎི་སྐའི་དུས་སུ་ཐེག་པ་ཆེ་ཆུང་གཉིས་ཀ་དར་རྒྱས་ཆེ་ཞིང་བཀའ་བསྡུ་གསུམ་པའི་སྦྱིན་བདག་ཀྱང་རྒྱལ་པོ་འདིས་བྱས་ཏེ་ཀཎི་སྐའི་གཙུག་ལག་ཁང་དང་། ཁྲུ་བཞི་བརྒྱ(འདོམ་བརྒྱ)ཡོད་པའི་མཆོད་རྟེན་ཆེན་པོ་བཅས་བཞེངས་པར་གསལ་ཞིང་། 《ཐང་སན་ཙང་གི་ལམ་ཡིག》བོད་སྐད་དུ་བསྒྱུར་བ་ལས། སྐབས་དེར་ཁ་ཆེའི་ཡུལ་དུ་ཐེག་པ་ཆུང་ངུའི་དགེ་འདུན་ལྔ་སྟོང་ཙམ་ཡོད་པའི་དགོན་པ་གཅིག་དང་། སངས་རྒྱས་བཅོམ་ལྡན་འདས་ཀྱི་ཚེམས་ཡིན་ཟེར་བ་ཚོན་གང་ཙམ་ཡོད་པ་གཅིག་བཅས་མཇལ་བ་དང་། སློབ་དཔོན་དགེ་འདུན་གྲགས་པ་ལས་ཐེག་པ་ཆེན་པོའི་ཆོས་དང་། རིག་གནས་སྐོར་མང་པོ་གསན་པར་གསུངས། དེ་ནས་རབ་བྱུང་གསུམ་པའི་མཇུག་ལ(དུས་རབས་བཅུ་གསུམ་པའི་འགོ)ཁ་ཆེ་པཎ་ཆེན་ཤཱཀྱ་ཤྲི་བོད་ནས་ཁ་ཆེའི་ཡུལ་དུ་ཕྱིར་ལོག་ཕེབས་རྗེས་ལོ་ངོ་བཅུ་བཞིའི་རིང་ནང་བསྟན་ཆོས་ལུགས་དར་སྤེལ་མཛད་པའི་ལོ་རྒྱུས་ཁ་ཆེ་པཎ་ཆེན་གྱི་རྣམ་ཐར་ཁྲོ་ཕུ་ལོ་ཙཱ་བས་མཛད་པའི་ནང་གསལ། དེ་ནས་རབ་བྱུང་བཅུ་གཅིག་པའི་མེ་རྟ(༡༦༦༦)ཡས་མས་སུ་དབྱི་སི་ལན་གྱི་ཆོས་ལུགས་ལ་དད་པའི་རྒྱལ་པོ་ཨོ་རན་ཛེབ་ཟེར་བས་རྒྱ་གར་གྱི་ས་ཁུལ་མང་ཆེ་བ་བཟུང་རྗེས་རྒྱ་གར་བྱང་བརྒྱུད་དུ་དམག་དྲངས་ཏེ་དབང་དུ་བསྡུས་སྐབས་ཀསྨི་ར་ཡང་འོག་ཏུ་བཅུག་པ་དེ་ནས་བཟུང་ཀསྨི་རའི་ཡུལ་དུ་སྡོད་པའི་མི་ཚང་མ་དབྱི་སི་ལན་གྱི་ཆོས་ལུགས་ལ་མ་བསྒྱུར་དབང་མེད་བྱུང་ཞིང་། བོད་ས་གནས་སུ་དབྱི་སི་ལན་གྱི་ཆོས་ལུགས་ལ་དད་པ་བྱེད་མཁན་གྱི་ཚོང་པ་མང་ཆེ་བ་ཐོག་མར་ཀསྨི་ར་ནས་ཡོང་བ་ཡིན་སྟབས་བོད་དུ་ཡོངས་གྲགས་ཀྱི་ངག་རྒྱུན་ལ་དབྱི་སི་ལན་གྱི་ཆོས་ལ་དད་པ་བྱེད་མཁན་གྱི་ཀསྨི་རའི་མི་རྣམས་ལ་ཁ་ཆེ་ཞེས་འབོད་སྲོལ་དང་། ཀསྨི་ར་ནས་ཐོན་པའི་མེ་ཏོག་གུར་ཀུམ་ལ་ཁ་ཆེ་གུར་ཀུམ་ཞེས་འབོད་སྲོལ་བྱུང་བ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
འོད་སྲུང་།
འོད་སྲུང་ནི་ནང་པ་སངས་རྒྱས་ཀྱི་ལྷ་གཙོ་བོ་ཞིག་རེད།
ཉ་རྡོ་གཟན་ཐོད་ཞེང་ཅན།
ཉ་རྡོ་གཟན་ཐོད་ཞེང་ཅན་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
བུ་མོ་རའོ་ཟི།
༡༩༧༤ལོར་ཨ་རིའི་རིགས་རིག་པ་བས་གླིང་ཆེན་ཨ་ཧྥེ་རི་ཁའི་ཨེ་ཙེ་ཨོ་ཕི་ཡ་བྱང་ཁུལ་གྱི་ཧ་ཏ་ནས་༤༠%ཉར་ཡོད་པའི་ལྷོ་སྤྲའི་རུས་ཀྲང་གི་འགྱུར་རྡོ་ཞིག་རྙེད་ལ། མིང་ལ་"བུ་མོ་རའོ་ཟི་"ཞེས་བཏགས། མོ་རང་ནི་ཧ་ལམ་ལོ་ངོ་ས་ཡ་༣.༧གྱི་སྔ་རོལ་ཏུ་འཚོ་མྱོང་བ་ཞིག་རེད།
བོད་ཀྱི་ཆོལ་ཁ་གསུམ་གྱི་ས་མཚམས་
བོད་ཆོལ་ཁ་གསུམ་གྱི་ས་མཚམས་ནི། མངའ་རིས་གུང་ཐང་ནས་སོག་ལ་སྐྱ་བོ་ཡན་ཆད་དབུས་གཙང་ཆོས་ཀྱི་ཆོལ་ཁ་ཡིན། སོག་ལ་སྐྱ་བོ་ནས་རྨ་ཆུའི་ཁུགས་པ་ཡན་ཆད་མདོ་སྟོད་མིའི་ཆོལ་ཁ་ཡིན། རྨ་ཆུའི་ཁུགས་པ་ནས་རྒྱ་ནག་མཆོད་རྟེན་དཀར་པོ་ཡན་ཆད་མདོ་སྨད་རྟའི་ཆོལ་ཁ་རུ་གྲགས་སོ་
༡༨༦༠ལོ།
༡༨༦༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
སྟག་ཆུ་སྲིན།
སྟག་ཆུ་སྲིན་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
འུར་ཞང་ལྷ་ཁང་
མཚན་རྒྱས་པར་འུར་ཞང་རྡོ་ཡི་ལྷ་ཁང་ངམ། རྡོ་དཔེ་མེད་ཀྱི་ལྷ་ཁང་ཞེས་ཞུ། སྨོན་ངམ་སྟག་གདོང་ཞེས་པ་ནས་སྤྱི་ལེ་བརྒྱད་ཙམ་དང་། ཡང་ན་སྙེ་ཐང་དཔྱང་ཟམ་ནས་སྤྱི་ལེ་གསུམ་བཞི་ཙམ་སྤྱིར་བཏང་འཁོར་ལམ་བརྒྱུད་སོང་ན་ཕང་གོང་ཞེས་པའི་གྲོང་གི་ཤར་ངོས་སུ་ལྷ་ཁང་དེ་མཇལ་རྒྱུ་ཡོད། ྷ་ཁང་དེ་ནི་བོད་རྒྱལ་ཞེ་གཅིག་པ་ཆོས་རྒྱལ་མེས་དབོན་རྣམ་གསུམ་གྱི་ཡ་གྱལ། མངའ་བདག་ཁྲི་རལ་གྱིས་སྤྱི་ལོའི་དུས་རབས་དགུ་པར་བཞེངས་གནང་མཛད། ཕང་གོང་ཞེས་པ་ནི། ཡུལ་དེ་ཤེལ་གྲོང་འཕྲང་གི་འགོ་ལ་ཆགས་པས་འཕྲང་གོང་ཞེས་ཐོགས་པ་དང་རྗེས་སུ་ར་བཏགས་དོར་ནས་ཕང་གོང་ཞེས་པར་སྒྲ་འགྱུར། འུར་ཞང་ཞེས་པ་ནི། ལྷ་ཁང་དེ་མྱུར་དུ་བཞེངས་པའམ། འུར་ཏེ་བཞེངས་སྟབས་འུར་ཞང་ཞེས་པ་དེ་ལྟར་བྱུང་གསུང་། སྔོན་གཙུག་ལག་ཁང་དེར་རྟེན་གཙོ་ལིའི་ཇོ་བོ་ཐུགས་དཀར་རྡོ་དཔེ་མེད་ཅེས་བཞུགས་པ་དང་། དེའི་མཐའ་འཁོར་དུ་འཇིམ་གྱི་ཉེ་སྲས་བརྒྱད། དེའི་གཡོན་ངོས་སུ་གུ་རུ་མཚན་བརྒྱད་དང་། གཡས་སུ་མགོན་ཁང་། ཐོག་མར་ཐོག་སོ་དགུ་ཡོད་པ་ལ་འོག་གི་ཐོག་སོ་གསུམ་རྡོ་བརྩིག་དང་། བར་ཐོག་གསུམ་ས་ཕག སྟེང་གི་ཐོག་སོ་གསུམ་ཤིང་ཁང་བཅས་ལས་གྲུབ་པ་དང་། ཐོག་མར་ཆོས་རྒྱལ་གྱི་ཐུགས་དགོངས་ལྟར་ན་ལྷ་ཁང་དེའི་རྒྱབ་ཏུ་དཀྱིལ་སྒང་རི་ཞེས་པ་ཞིག་ཡོད་པ་དེ་ལས་མཐོ་བ་ཞིག་བཞེངས་དགོས་དགོངས་ཀྱང་བཞེངས་མ་ཐུབ་སྟབས་རི་དེའི་སྟེང་དུ་ཕེབས་ནས་གནན་པའི་ཞབས་རྗེས་ཀྱང་ཡོད་གསུངས། གཞན་ཡང་ལྕགས་རི་རིམ་པ་གསུམ་ཡོད་པ་དང་། འབུམ་པ་བཞི་ཡོད་པ་ལ་ཤར་ལྷོར་ལས་ནད་འབུམ་པ་དང་། ལྷོ་ནུབ་ལ་བསྲི་གནོན་འབུམ་པ། ནུབ་བྱང་ལ་ཕང་གོང་འབུམ་པ་སོགས་ཀྱི་རྗེས་ཤུལ་ད་ལྟའང་མཇལ་རྒྱུ་ཡོད་པ། རྡོ་རིང་ཕྱི་ནང་གཉིས་ཡོད་པ་ལ་ནང་མའི་རི་མོར་བཀྲ་ཤིས་རྟགས་བརྒྱད་དང་། ཕྱི་མ་རུས་སྦལ་གྱི་སྟེང་དུ་ཡོད་པ་ལ་ཡི་གེ་མེད། འོན་ཀྱང་སྐབས་ཤིག་རྩེ་ཐོག་གསུམ་ལ་མེ་སྐྱོན་བྱུང་སྐབས་སྐུ་བརྙན་གསུང་བྱོན་མ་ཤུག་གསེབ་ཏུ་གདན་དྲངས་པ་ཞེས་དང་། ཡང་གསུང་སྲོལ་གཞན་ལ་རྩེ་པོ་ཏ་ལའི་འཕགས་པ་ལོ་ཀེ་ཤ་རའི་སྐུ་མདུན་དུ་ཡོད་གསུངས། ཡང་དེ་དང་ཉེ་བར་འབུར་རི་ཞེས་པའི་རི་འབུར་ཞིག་ཡོད་པ་དེའང་ལྷ་ཁང་དེར་མེ་ཤོར་སྐབས་ཚུར་ཙམ་ཕེབས་པའི་ལོ་རྒྱུས་ཀྱང་ཡོད། རི་དེ་ནི་རི་གཞན་དང་མི་འདྲ་བའི་མགོ་ནག་པོ་ཡིན་པ་ནི་རི་འགོ་མེས་འཚིག་པ་རེད་ཅེས་གསུང་ལ་རི་གཞན་དང་མི་འབྲེལ་བར་ཁེར་རྐྱང་དུ་གནས་ཡོད། སྔོན་ལྷ་ཁང་དེ་དགའ་ལྡན་གྱི་ཁོངས་ཡིན་ཅིང་སྐུ་གཉེར་གཅིག་དགའ་ལྡན་ནས་ཕེབས་པ་དང་། རྒྱུན་ཆོས་པ་བཞི་ཉི་ཐང་དང་ཤེལ་གྲོང་གསང་སྔགས་གླིང་ནས་ཕེབས་རེས་ཀྱིས་སྨན་བླའི་ཆོ་ག་གཏོང་སྲོལ་ཡོད། ད་ལྟ་སྔོན་གྱི་ལྷ་ཁང་གི་ཤུལ་དུ་གསར་བཞེངས་གནང་བ་སྔོན་གྱི་དབྱིབས་འདྲའི་ནང་འཇིམ་གྱི་ཇོ་བོའི་སྐུ་བརྙན་དང་འབྲེལ་དུས་གསུམ་སངས་རྒྱས་མི་ཚད་ལྷག་དང་མགོན་པོ་ཕྱག་བཞི་སོགས་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
ཀའུ་ཧི་
(高晖)གནས་བརྟན་སྡེ་པའི་ལུགས་ཀྱི་སངསརྒྱས་འདས་ལོ༡༣༠༧ཆུ་ཡོས(སྤྱི་ལོ༧༦༣)ལོར་བཙན་པོཁྲི་སྲོང་ལྡེ་བཙན་གྱིས་བཀའ་ཕབ་པ་ལྟར་བློན་པོ་ཞང་སྟོང་བཙན་དང་། དམག་དཔོན་ཏ་ར་ཀླུ་གོང་གཉིས་ཀྱིས་འ་ཞ་དང་ཏང་ཞང་གི་དམག་ཁྲི་ཉི་ཤུ་ལྷག་ཙམ་ཁྲིད་ནས་འབུམ་གླིང་ལྕགས་ཟམ་བརྒལ་ཏེ་ཐང་རྒྱལ་རབས་ཀྱི་སྡེ་གྲོང་མང་པོར་དམག་དྲངས་ཏེ་བཅོམ། ཐང་གི་དམག་དཔོན་ཀའུཧི་ཟེར་བས་བོད་ལ་མགོ་བཏགས་ཏེ་དམག་སྣ་ལམ་རྒྱུསབྱས་ནས་ཐང་གི་རྒྱལ་ས་ཁྲང་ཨན་ལ་དམག་དྲངས་ཏེ་ཁྲང་ཨན་གྲོང་ཁྱེར་བོད་ལ་ཤོར་ནས་ཉིན་བཅོ་ལྔ་རིང་བཟུང་བ་སོགས་ཀྱི་ལོ་རྒྱུས《ཐང་དེབ་གསར་རྙིང》གཉིས་སུ་གསལ་བ་དེ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
མི་ཆོས་གཙང་མ་བཅུ་དྲུག་
ལྷ་དཀོན་མཆོག་གསུམ་ལ་མོས་གུས་བསྐྱེད་པ།
དང་པོ། ལྷ་དཀོན་མཆོག་གསུམ་ལ་མོས་གུས་བསྐྱེད་པ་ནི། དཀོན་མཆོག་གསུམ་ལ་སྲིད་ཞིའི་འཇིགས་པ་ལས་སྐྱོབ་པའི་ནུས་པ་ཡོད་པར་ཡིད་ཆེས་བརྟན་པོས། ཉིན་མཚན་དུས་དྲུག་ཏུ་ཕྱག་འཚལ་ཞིང་མཆོད་པ་ཕུལ་ཏེ་སྐྱབས་སུ་འགྲོ་དགོས་པའི་དོན།
དམ་པའི་ཆོས་བཙལ་ཞིང་བསྒྲུབ་པ།
གཉིས་པ། དམ་པའི་ཆོས་བཙལ་ཞིང་བསྒྲུབ་པ་ནི། ཚེ་འདི་ཕྱིའི་ཕན་བདེ་སྒྲུབ་སླད་དགེ་སྡིག་སྤང་བླང་ཚུལ་བཞིན་ཤེས་པའི་སྒོ་ནས་སྐྱབས་འགྲོ་བྱེད་པ། གཉན་པོ་སྟོབས་བཞིའི་སྒོ་ནས་སྡིག་སྒྲིབ་སྦྱོང་བ་སོགས་ཆོས་བྱེད་ཀྱི་ལས་ལ་འཇུག་དགོས་པའི་དོན།
ཀའུ་ཧིའི་རྒྱལ་ཁམས་
༼དུང་དཀར་ཚིག་མཛོད་ཆེན་མོ་༽ནས་བཏུས།
མི་ཆོས་གཙང་མ་བཅུ་དྲུག་
ཕ་མ་ལ་དྲིན་ལན་འཇལ་བ།
གསུམ་པ། ཕ་མ་ལ་དྲིན་ལན་འཇལ་བ་ནི། ཚེ་འདིའི་རྟེན་བཟང་སྦྱིན་མཁན་གྱི་ཕ་མ་ལ་དྲིན་གཟོ་དང་གུས་བཀུར། ཞབས་ཏོག་བཅས་བསྒྲུབ་སྟེ་དྲིན་ལན་འཇལ་དགོས་པའི་དོན།
རིགས་མཐོ་བ་དང་རྒན་རབས་ལ་བཀུར་སྟི་ཆེ་བ།
ལྔ་པ། རིགས་མཐོ་བ་དང་རྒན་པར་བཀུར་བསྟི་ཆེ་བ་ནི། རང་ལས་རིགས་དང་ན་ཚོད་མཐོ་བ། ཐོས་རྒྱ་ཆེ་བ། བསླབ་པ་རྒན་པ་རྣམས་ལ་བསྙེན་བཀུར་དང་གུས་ཞབས་བྱེད་དགོས་པའི་དོན།
ཡུལ་མི་ཁྱིམ་མཚེས་ལ་ཕན་གདགས་པ།
དྲུག་པ། ཡུལ་མི་ཁྱིམ་མཚེས་ལ་ཕན་གདགས་པ་ནི། གནའ་བོའི་རྒན་རབས་ཚོའི་ངག་རྒྱུན་ལ། ཐག་རིང་གི་གཉེན་ཉེ་འབྲེལ་ལས། ཐག་ཉེ་བར་གནས་པའི་ཁྱིམ་མཚེས་དགྲ་བོ་ཡིན་ཡང་དགའ་ཟེར་བ་ལྟར་གྲོང་པ་ཁྱིམ་མཚེས་དང་ཉམ་ཆུང་ཀུན་ལ་གནོད་པ་མི་བྱེད་པར་ཕན་བདེ་སྒྲུབ་ཅི་ནུས་བྱེད་དགོས་པའི་དོན།
བཀའ་དྲང་ཞིང་སེམས་ཆུང་བ།
བདུན་པ། བཀའ་དྲང་ཞིང་སེམས་བཟང་བ་ནི། མཆོག་གསུམ་དང༌། དཀར་ཕྱོགས་སྐྱོང་བའི་ལྷ། རང་གི་སེམས་བཅས་དཔང་དུ་བཙུགས་ནས་གཞན་གྱི་ཁར་མི་ཉན་པར། ཅི་བྱས་རང་ཚུགས་བརྟན་པོས་དྲང་པོ་དྲང་བཞག་གིས་བསྒྲུབ་པའི་བློ་སེམས་བཟང་པོ་དགོས་པའི་དོན།
ཉེ་དུ་མཛའ་བཤེས་ལ་གཞུང་རིང་བ།
བརྒྱད་པ། ཉེ་དུ་མཛའ་བཤེས་ལ་གཞུང་རིང་བ་ནི། མཛའ་གྲོགས་གསར་པ་ལ་ཉེར་འགྲོགས་མི་སྔ་བར་སྔར་འདྲིས་ཆ་ཟབ་པའི་མཛའ་གྲོགས་རྙིང་པ་ཀུན་ལ་བློ་རྩེ་བརྟན་པོས་གཞུང་རིང་མཛད་དགོས་པའི་དོན།
ཡ་རབས་ཀྱི་རྗེས་བསྙེག་ཅིང་ཕྱི་ཐག་རིང་བ།
དགུ་པ། ཡ་རབས་ཀྱི་རྗེས་བསྙེག་ཅིང་ཕྱི་ཐག་རིང་བ་ནི། ཟས་གོས་སྟོབས་འབྱོར་གྱི་སླད་དུ་སྡིག་ཉེས་བསགས་པའི་སྐྱེ་བོ་ངན་པའི་རྗེས་སུ་མི་འབྲང་བར། ཡ་རབས་སྐྱེས་བུ་དམ་པ་རྣམས་ལ་མིག་ལྟོས་ཀྱིས་ཁོང་ཚོའི་རྗེས་སུ་བསྙེག་དགོས་པའི་དོན།
ཟས་ནོར་ལ་ཚོད་འཛིན་པ།
བཅུ་པ། ཟོས་ནོར་ལ་ཚོད་འཛིན་པ་ནི། ཟོས་ནོར་ལོངས་སྤྱོད་ལ་ཧ་ཅང་བཟང་བ་དང་ངན་པའི་མཐའ་གཉིས་སུ་མི་ལྷུང་བར་སྤྱོད་ཚུལ་རན་པོའམ་ཚོད་འཛིན་དགོས་པའི་དོན།
སྔར་དྲིན་ཅན་གྱི་མི་རྩད་གཅད་པ།
བཅུ་གཅིག སྔར་དྲིན་ཅན་གྱི་མི་བརྩད་གཅོད་པ་ནི། རང་ལ་གཞན་གྱིས་ཆེ་ཕྲའི་ཕན་པ་ཅི་བསྒྲུབས་ལ་ཁྲེལ་ཡོད་པའི་སྒོ་ནས་རང་གིས་དེ་ལས་ལྷག་པའམ་མཉམ་པའི་ཕན་ལན་བསྒྲུབ་དགོས་པར་བསྟན་པ་སྟེ། དྲིན་ཅན་དེ་དག་རྩད་གཅོད་པའམ་མ་བརྗེད་པ་བྱེད་དགོས་པའི་དོན།
ཀུན་ལ་ཕྲག་དོག་ཆུང་བ།
བཅུ་གསུམ། ཀུན་ལ་ཕྲག་དོག་ཆུང་བ་ནི། རང་ལས་གཞན་ལ་ཐོབ་པའི་བདེ་སྐྱིད་དང་ལོངས་སྤྱོད་སོགས་ལ་མི་དགའ་བའམ་ཕྲག་དོག་མི་བྱེད་པར། ཀུན་སྙོམས་ཀྱིས་དགའ་བ་བསྒོམ་དགོས་པའི་དོན།
ངན་པའི་གྲོས་ལ་མི་ཉན་ཞིང་རང་ཚུགས་འཛིན་པ།
བཅུ་བཞི། ངན་པའི་གྲོས་ལ་མི་ཉན་ཞིང་རང་ཚུགས་འཛིན་པ་ནི། བུད་མེད་རྣམས་བློ་ཆུང་བས་བྱ་བ་རྒྱ་ཆེན་པོ་རྣམས་བློས་འཁྱུད་མི་ཐུབ་པ་དང༌། གྲོགས་ངན་པའི་ཁ་ལ་ཉན་ན་མི་དགེ་བའམ་བཀྲ་མི་ཤིས་པ་འབྱུང་བས་དེ་དག་གི་གྲོས་དང་མི་བསྟུན་པར་རང་ཐག་རང་གཅོད་དགོས་པའི་དོན།
ངག་འཇམ་ཞིང་སྨྲ་བ་ཉུང་བ།
བཅོ་ལྔ༌། ངག་འཇམ་ཞིང་སྨྲ་བ་ཉུང་བ་ནི། རང་གཞན་སེམས་ཅན་ཀུན་གྱི་འཕྲལ་ཕུགས་ཀྱི་བདེ་བར་བསམ་ཏེ། མཛའ་མཐུན་གྱིས་ངག་འཇམ་པོ་དོན་ལ་གནས་པ་ལས་ཉ་ཉོག་འཆལ་གཏམ་མང་པོ་མེད་པར་ཉུང་ངུའི་ཚིག་གིས་སྨྲ་དགོས་པའི་དོན།
ཀའོ་ལེ་
《དེབ་ཐེར་དཀར་པོའི》ནང་སྲོང་བཙན་གྱིས་ཐངགོང་མར་ཕུལ་བའི་ཡི་གེའི་ནང་ཀོང་ལི་ཞེས་པ་ད་ལྟའི་ཀུརི་ཡཱའི(ཁྲའོ་ཤན)རྒྱལ་ཁབ་ཀྱི་མིང་ཡིན་ཞེས་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟླ་༤ཚེས་༡༥ཉིན་
ཟླ་༤ཚེས་༡༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༥པ་ཡིན། ལོ་མཇུག་ལ་ད་དུང་ཉིན་༢༦༠ཡོད།
ཀར་སྡེ་
ཀརྨ་པའི་ཆོས་བརྒྱུད་འཛིན་པའི་དགོན་སྡེ་ལ་ཆོསལུགས་གཞན་དག་གིས་བཏགས་པའི་མིང་གཞན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀའུ་ནི་
འདི་ནི་བསྟན་འགྱུར་ནང་དུ་དཔྱད་གའིའི་ཁོངས་སུ་བཞུགས་པའི《འདུལ་བ་མདོ་རྩ་བའི་འགྲེལ་ཆུང》ཞེས་པ་དེའི་ནང་གསལ་བའི་དངུལ་ཞོའི་ཚད་གཞི་རྩི་སྟངས་ཤིག་། སྟེ་འདི་ལྟར་ན། འགྲོན་བུ་བརྒྱད་ཅུ་ལ་ཀརྙ་པ་ཎ་གཅིག། ཀརྙཔ་ཎ་བཅུ་དྲུག་ལ་ཀའུ་ནི་གཅིགཀའུ་ནི་བཞི་ལ་གེ་[དེར་གཅིགགེ་དེར་ལྔ་ལ་སྲང་གང་ཞེས་རྩི་བ་རེད། ཞོ་། ཚད་འདིའི་རྩི་གཞི་དངུལ་ཡིན་པ་མ་གཏོགས་གསེར་མིན་ཞིང་ཡོངས་གྲགས་སུ་ཀརླ་པ་ཎའི་རྩི་སྟངས་འདི་ཁས་མི་། ལེན་པ་རེད། ། ཀའུ་ལི་དཀར་པོ། 	ཡོངས་གྲགས་སུ་ཀོ་རི་ཡ་ཞེས་དང་། ། ཁྲའོ་ཤན་ཞེས་འབོད་པའི་ཡུལ་དེ་ཡིན་ཅིང་། 《དེབ་། དམར》ལས་རྒྱ་མཚོའི་གླིང་ཀའུ་ལི་དཀར་པོ་ཞེས་གསལ་བ། ལྟར་མཚོ་ཐོག་གི་ཕྱེད་གླིང་ཕྲན་ཞིག་ཡིན། ཀའུ་ལི་ཞེས་པ། ནི་ཀོ་རི་ཡ་ཞེས་པའི་རི་ཡིག་ལི་ཡིག་ཏུ་འབོད་པའི་རྒྱ་སྐད། ཀྱི་ཟུར་ཆག་གི་སྒྲ་གདངས་ཡིན། མཁས་དབང་དགེ་འདུན་ཆོས་འཕེལ་གྱིས་མཛད་པའི《དེབ་ཐེར་དཀར་པོ》!ལས། ཀའུ་ལི་ནི་གནའ་རབས་ཀྱི་མིང་ཆ་ཚང་ལ་ཀའོ་ཅུས། ལི་ཟེར་བར་གསུངས་པ་ལྟར་སྤྱི་ལོའི་དུས་རབས་དྲུག་པའི། འགོར་བྱུང་བའི་ཝེད་བྱང་མའི་རྒྱལ་ཁབ་ཀྱི་ལོ་རྒྱུས་དང་། lཁྲའོ་ཤན་རྒྱལ་ཁབ་ཀྱི་ལོ་རྒྱུས་ནང་དུ་ཡང་ཀའོ་ཅུས་ལི་ཟེར། བའི་མིང་བེད་སྤྱོད་བྱེད་མྱོང་ཞིང་། རྗེས་སུ་དེའི་བསྡུས་མིང་ལ་ཀའོ་ལི་ཟེར། སྤྱི་ལོ༦༤༢ལོར་ཀའོ་ལི་ནུབ་རྒྱུད་ཀྱི་ཚོ་དཔོན་ཆོན་ཀའི་སུའུ་ཝེན་གྱིས་ཀའོ་ལི་རྒྱལ་པོ་ཅན་ཝུ་དང་། བློན་པོ་བརྒྱ་ལྷག་ཙམ་བསད་པ་སོགས་ནང་འཁྲུག་བྱུང་ཞིང་། ཐང་གི་གོང་མ་ཐང་ཐའི་ཙུང་གིས་གོ་སྐབསདེ་དང་བསྟུན་ནས། སྤྱི་ལོ༦༤༤ལོར་ཀའོ་ལིར་དཔུངའཇུག་བྱས་ཀྱང་ཕམ་ཉེས་བྱུང་། སླར་ཡང་སྤྱི་ལོ༦༤༧་ལོར་དཔུང་འཇུག་བྱས་ཏེ། སྤྱི་ལོ༦༤༩ལོར་ཐང་ཐའི་ཙུང་གཤེགས་རྗེས་གནས་སྐབས་རིང་དམག་མཚམས་བཞགསྤྱི་ལོ༦༦༠ལོར་ཀའུ་ལིའི་ཆོན་ཀའི་སུའུ་ཝེན་གྲོངས་རྗེས་དེའི་བུ་ཆོན་ནན་ཀྲུང་དང་། ཆོན་ནན་ཅན། ཆོན་ནནཁྲེང་བཅས་དབང་ཆའི་དོན་དུ་མ་འཆམས་པར་རྩོད་གཞིབྱུང་སྟེ་ཆོན་ནན་ཁྲེང་གིས་རང་ཉིད་ཀྱི་བུ་ཆོན་ཤན་ཁྲེང་བཏང་ནས་ཐང་རྒྱལ་རབས་ལ་དམག་རོགས་ཡོང་བའི་རེབ་ཞུས། ཐང་ཀའོ་ཙུང་གིས་གོ་སྐབས་དེ་དང་བསྟུན་ནས་དམག་རོགས་བྱས་པར་ཁ་གཡར་ནས་ཀའོ་ལིར་དཔུངའཇུག་བྱས་ཏེ་སྤྱི་ལོ༦༦༨ལོར་གྲོང་ཁྱེར་ཕིང་དབྲང་བླངས་ཐོག་ཀའོ་ལི་ས་ཁོངས་ཧྲིལ་པོ་ཐང་གིས་མངའ་འོག་ཏུ་བསྡུས་ནས་གྲོང་ཁྱེར་ཕིང་དབྲང་དུ་སྲིད་འཛིན་སྒྲིག་གའིཡང་བཙུགས་མྱོང་། སྤྱི་ལོ༩༡༨ལོར་ཝན་ཅན་ཟེར་བསསྲིད་དབང་བཟུང་སྟེ་བཀས་བཀོད་བརྒྱུད་འཛིན་གྱི་རྒྱལ་ཁབ་དང་པོ་བཙུགས་ཤིང་། རྒྱལ་སའི་མིང་ལ་ཁའི་ཅིང་(དེང་སང开城)ཟེར། སངས་རྒྱས་ཆོས་ལུགས་ནི་དུསསྐབས་དེར་རྒྱལ་ཁབ་ཀྱི་ཆོས་ལུགས་སུ་ངོས་འཛིན་བྱེད་ཀྱི་ཡོད་པ་དང་། ་ཁྲའོ་ཤན་གྱི་ནང་པའི་སློབ་དཔོན་འགའ་ཞིག་ཐང་གི་རྒྱལ་ས་ཁྲང་ཨན་དུ་ཕེབས་མྱོང་བའི་ནང་ནས། ཀིམ་ཧ་ཤང་ཞེས་ཀོ་རི་ཡའི་རྒྱལ་སྲས་རབ་བྱུང་མཛད་པ་ཞིག་ཡོད་པ་དེས་བཙན་པོ་ཁྲི་སྲོང་ལྡེ་བཙན་གྱི་བློན་པོ་སང་ཤི་ལ་ཆོས་གསུངས་ནས་ལུང་བསྟན་བཀའ་སློབ་མང་པོ་གནང་མྱོང་བ་ཡིན། འཕྲོས་རྣམས་གཤམ་གསལ་ཀིམ་ཧཤང་ཞེས་པའི་མཆན་འགྲེལ་ལ་གཟིགས།
པགས་གཙགས་རི་མོ།
པགས་གཙགས་རི་མོ་ནི་པགས་པའི་སྟེང་སྣག་ཚ་འམ་ཚོས་གཞི་གཞན་གྱི་གཙགས་པའི་རི་མོར་ཟེར​།
ཀའུ་ནི་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཨུཝུལར།
༡ ༢ ༣ ༤ ༥ ༦ ༧
ཤུག་གསེབ་དགོན
མཚན་རྒྱས་པར་ཤུག་གསེབ་ཨོ་རྒྱན་རྫོང་ཞེས་ཞུ། འུར་ཞང་ལྷ་ཁང་ནས་སྤྱི་ལེ་བཅུ་གསུམ་ཙམ་སྤྱིར་བཏང་འཁོར་ལམ་བརྒྱུད་ཤར་དུ་སོང་ན་སྙེ་ཕུ་ཞེས་ཤུག་གསེབ་རི་འདབས་སུ་སླེབས། དེ་ནས་རྐང་ཐང་མར་ཆུ་ཚོད་གཅིག་ལྷག་ཙམ་སོང་ན་དགོན་དེར་སླེབས་ཀྱི་རེད། ཤུག་གསེབ་ཅེས་པ་ནི། ཤུང་ཤུག་པའི་གསེབ་ཏུ་ཆགས་པས་ཤུགས་གསེབ་ཅེས་ཞུ། དགོན་དེ་ཐོག་མར་ཕག་གྲུའི་ཞལ་སློབ་ཆོས་རྗེ་གྱེར་སྒོམ་ཚུལ་ཁྲིམས་སེང་གེ་དགུང་ལོ་སུམ་ཅུ་ལྷག་ཙམ་གྱི་དུས་༡༡༨༡ལོར་གནས་དེར་ཕེབས་ནས་གྲྭ་དགོན་ཞིག་ཕྱག་བཏབ་གནང་མཛད། སློབ་མ་སྟོང་ཕྲག་མང་པོ་བྱུང་གསུང་། ཞི་བྱེད་ཀྱི་གཅོད་རྒྱུད་ཕྱག་བཞེད་མཛད། ཤར་གླིང་དང་། བུབ་གླིང་། དབུས་གླིང་ཞེས་གླིང་གསུམ་ཙམ་ཡོད། ཤུག་གསེབ་བཀའ་བརྒྱུད་ཅེས་པའི་མཚན་ཡང་དེ་ནས་བྱུང་། དེ་རྗེས་ཀུན་མཁྱེན་ཀློང་ཆེན་པ་བསམ་ཡས་མཆིམས་ཕུར་བཞུགས་སྐབས་དགོན་དེའི་གནས་བདག་གཡུ་སྒྲོན་མ་མིའི་གཟུགས་སུ་བྱོན་ནས་ཀུན་མཁྱེན་པ་ངའི་གནས་སུ་བྱོན་པར་ཞུ། ཞེས་ཞུས་ནས་ད་ལྟའི་དགོན་དེའི་སྟེང་གངས་རི་ཐོད་དཀར་ཞེས་པར་སྤྱན་དྲངས། ཀློང་ཆེན་སྙིང་ཐིག་གོང་མ་སྟེ་ཡ་བཞི་མཛོད་བདུན་སོགས་གསུང་རྩོམ་ཕྱག་དཔེ་མང་པོ་གནས་དེར་གཏན་འཁེལ་བ་གནང་སྐབས། མ་མོས་ཡི་གེ་བྲིས། དམ་ཅན་གྱིས་ཤོག་བུ་བཟོས། ཁྱབ་འཇུག་གིས་སྣག་ཚ་དབུར་བ་སོགས་མ་གཟའ་དམ་གསུམ་བྲན་དུ་བཀོལ། དེ་རྗེས་ཇུན་གར་དམག་དུས་ཐོར་ཞིག་ཏུ་སོང་། དེ་རྗེས་རྒྱལ་བ་སྐལ་བཟང་དུས་སྦེ་སེར་ནས་སྐུ་གཉེར་བཞི་གྲྭ་གཅིག་གནས་དེར་བཞག་གནང་བ་དང་དེའི་གསོལ་ཕོགས་སྙེ་ཕུ་གཞིས་ཀ་ནས་ཕུལ་སྲོལ་ཡོད། ར་སྟོད་ནས་ཤུག་པ་དང་ལྗག་མའི་ཁྲལ་སྐུལ་བའང་ཆག་ཡང་ཐོབ། དེ་རྗེས་སེམས་ཉིད་སྟོབས་ལྡན་ཞུ་བའི་སྒྲུབ་ཆེན་ཞིག་གནས་དེར་ཕེབས་ནས་བཞུགས་སྐབས་སྐྱབས་མགོན་དྷརྨ་སེང་གེའི་ཞལ་སློབ་རིག་འཛིན་ཆོས་ཉིད་བཟང་མོ་སྟེ་ཡོངས་གྲགས་སུ་ཤུག་གསེབ་རྗེ་བཙུན་རིན་པོ་ཆེ། མ་ཎི་ལོ་ཆེན་ཞུ་བས་སེམས་ཉིད་སྟོབས་ལྡན་གྱི་ཞབས་ལ་གཏུགས་ནས་དགོན་དེའི་དགོན་བདག་གནང་བ་ནས་བཟུང་མཚན་སྙན་ཡོངས་སུ་ཁྱབ་ནས་ཞལ་སློབ་བཙུན་མ་ལྔ་བརྒྱ་སྐོར་འདུས། གཙོ་བོ་ཀློང་ཆེན་སྙིང་ཐིག་ཕྱག་བཞེད་མཛད་པ་ལ་གང་ཉིད་མ་གཅིག་ལབ་སྒྲོན་གྱི་རྣམ་སྤྲུལ་ཡིན་ཞེས་ཞི་བྱེད་གཅོད་རྒྱུད་གྱི་ཆོས་འཁོར་སེར་སྐྱ་མང་པོར་བསྐོར་བས་མཚན་སྙན་ཁ་བའི་ལྗོངས་སུ་ཁྱབ། སྔོན་འདུ་ཁང་ཀ་བ་བཅུ་དྲུག་ལྷ་ལྡན་གཙུག་ལ་ཁང་གི་འཁྱམས་ར་འདྲ་བའི་ནང་གི་རྟེན་གཙོ་ཤར་ལིའི་ཇོ་བོ་ཐོག་སོ་ཉིས་ལྡན་ལ་ཁྲི་རྒྱབ་ཡོལ་གསེར་ཟངས་ལས་གྲུབ་པ། དེའི་གཡས་གཡོན་དུ་བཀའ་གདམས་མཆོད་རྟེན་ཐོག་སོ་ཕྱེད་གཉིས་ཅན་གཉིས་དང་ཆུང་གཅིག ཞལ་ཤོག་གསེར་བྲིས་ཅན་གྱི་རྒྱལ་བའི་གསུང་རབ་ཀྱི་ཀུན་དགའ་ར་བ། འཇིམ་གྱི་རྒྱལ་བ་བྱམས་པ་ཐོག་སོ་གཉིས་ལྡན་དང་། གུ་རུ་གཙོ་འཁོར་མི་ཚད་མ། མགོན་པོ་ཕྱག་བཞི། གསེར་ཟངས་ཀྱི་ཆོས་རྗེ་གྱེར་སྒོམ་དང་། སེམས་ཉིད་གོང་མའི་འཇིམ་གྱི་གདུང་རྟེན་སོགས་བཞུགས་སུ་གསོལ་ཡོད། ད་ལྟ་སྔོན་གྱི་འདུ་ཁང་རྒྱབ་ཏུ་གསར་བཞེངས་གནང་བའི་འདུ་ཁང་ཀ་བ་༢༤ནང་རྟེན་གཙོ་འཇིམ་གྱི་གུ་རུ་སྣང་སྲིད་གཟིལ་གནོན་མི་ཚད་ལྷག་དང་། ཐུགས་རྗེ་ཆེན་པོ་ཕྱག་སྟོང་སྤྱན་སྟོང་། རྗེ་བཙུན་སྒྲོལ་མ། རྡོ་རྗེ་སེམས་དཔའ། ཀུན་མཁྱེན་ཀློང་ཆེན་པ། འཇིགས་མེད་གླིང་པ། རྗེ་བཙུན་ཆོས་ཉིད་བཟང་མོ་བཅས་ཀྱི་སྐུ་བརྙན་གསར་བཞེངས་གནང་བ་སོགས་མཇལ་རྒྱུ་ཡོད། དགོན་དེ་ནས་མུ་མཐུད་རི་ལྡེབས་སུ་རྐང་ཐང་མར་ཆུ་ཚོད་ཕྱེད་ལྷག་ཙམ་སོང་ན་གངས་རི་ཐོད་དཀར་ཞེས་པར་ཀུན་མཁྱེན་ཀློང་ཆེན་པའི་གཟིམས་སྦུག་དང་། སྐུ་བརྙན། སྒྲུབ་ཁང་གསར་བཞེངས་གནང་བ་སོགས་དང་། འོ་མ་ཆུ་མིག་སོགས་མཇལ་རྒྱུ་ཡོད།
ཀླུ་སྡེ།
ཀླུ་སྡེ་ནི་ནང་པ་སངས་རྒྱས་ཀྱི་ལྷ་གཙོ་བོ་ཞིག་རེད།
གཡང་དྲུང་
གཡུང་དྲུང་ནི་རྟག་ཏུ་གནས་པ་དང་སྲ་ཞིང་བརྟན་པ། འགྱུར་བ་མེད་པ་བཅས་ཀྱི་དོན་ཡིན་ནོ་ཞེས་བོན་གཞུང་དག་ཏུ་ཡོངས་སུ་གྲགས་པ་ལྟར་ཡིན་མོད། འགའ་རེས་རྒྱ་ནག་གི་ཡོང་ཁྲང་ཞེས་པའི་སྒྲ་ཟུར་ཆག་པ་ཡིན་སྐད་དང་། ཉི་མའི་འོད་འབར་བའི་དབྱིབས་ལས་གཡུང་དྲུང་གི་རི་མོ་བྱུང་བའམ་ཕོ་མོའི་མཚན་མ་སྦྱོར་བའི་དབྱིབས་ལས་བྱུང་བར་བཤད་པ་སོགས་གནག་རྫིའི་རྣར་ཡང་མི་འགྲོ་བའི་ རྫུན་གཏམ་མང་དུ་སྨྲ་བར་བྱེད་དོ།། འོན་ཀྱང་ང་ཚོས་བསམ་དགོས་པ་ཞིག་ལ། མཁས་དབང་དགེ་ཆོས་ཀྱི་གསེར་ཐང་ལས། ལྷ་སའི་གཙུག་ལག་ཁང་བཞེངས་ཚེ་སྔགས་པ་རྣམས་དགའ་བའི་ཆེད་དུ་ཀྭ་བ་ཕུར་བུའི་དབྱིབས་སུ་བྱས་པ་སོགས་བྲིས་མོད། ཆོས་འགྱུར་མ་ཐག་པ་ཞིག་ལ་སྔགས་པ་ཕུར་བུ་ལ་དགའ་མཁན་མང་བོ་ཞིག་ཡོད་མེད་ཀྱང་མི་ཤེས་ལ། ན་ལེནྡྲ་ལ་སོགས་པའི་རྒྱ་གར་གྱི་གཙུག་ལག་ཁང་རྙིང་མ་ཀུན་ཀྱི་རྨང་གཞི་ཡང་གཡུང་དྲུང་གི་རིས་ཁོ་ནར་སྣང་། ཞེས་གསུངས་པ་དེ་ཡིན།
གཞན་རྒྱ་ནག་ལ་ནང་ཆོས་རང་རེ་ལས་ཆེས་སྔ་བར་དར་ཞིང་ཁོ་ཚོར་གཡུང་དྲུང་གི་རི་མོ་འབྲི་སྲོལ་ཡོད་ལ། དེ་ཡང་ང་ཚོར་བོན་བསྐོར་དུ་གྲགས་པ་དེ་ཁོ་ན་འབྱུང་བས་གཡུང་དྲུང་རི་མོ་སུ་ཞིག་ གིས་ཐོག་མར་གསར་བཏོད་བྱས་ཚུལ་སོགས་ལ་ད་དུང་ཞིབ་རྒྱུ་རེ་ཡོད་པར་སེམས་སོ། ། གཡུང་དྲུང་བོན་ནི་སྤྱི་ལོ་སྔོན་གྱི་ལོ་དྲུག་བརྒྱ་ཡས་མས་༼བོད་ཀྱི་རྒྱལ་རབས་བརྒྱད་པ་དང་དགུ་བའི་སྐབས་བྱོན་པར་བཤད་པ་སོགས་འདོད་ཚུལ་སྣ་ཚོགས་ཤིག་འདུག ༽ཤིག་ལ་ཞང་ཞུང་འོལ་མོ་ལུང་རིང་ངམ་སྟག་གཟིག་ཏུ་༼འདིར་བསྟན་གྱི་སྟག་གཟིག་དེ་པར་སིག་ཡིན་ མིན་སོགས་རྩོད་པ་མང་བོ་འདུག༽སྐུ་འཁྲུངས་པའི་སྟོན་པ་གཤེན་རབ་མི་བོ་ཆེ་མཆོག་གིས་སྲོལ་བཏོད་པའི་བོད་ཀྱི་གདོད་མའི་ཆོས་ལུགས་ཤིག་སྟེ། བོན་པོ་རྣམས་ཀྱིས་དེ་ལ་མདོ་ཕྱོགས་ཀྱི་བསྟན་པ་ཕྱི་རྒྱུད་ཟེར་བར་སྣང་། དེའི་ཡར་སྔོན་ནས་བོན་སྐུའི་སྟོན་པ་ཀུན་ཏུ་བཟང་བོས་གྲོལ་ལམ་རྫོགས་པ་ཆེན་པོའི་བསྟན་པ་སྤེལ་པ་ལ་གསང་རྒྱུད་དང་། ལོངས་སྐུའི་སྟོན་པ་གཤེན་ལྷ་འོད་དཀར་གྱིས་གསང་སྔགས་ཀྱི་བསྟན་པ་སྤེལ་བ་ལ་སྔ་རྒྱུད་ཅེས་བྱ་སྟེ་ཐུན་མོང་མིན་པའི་དབང་དུ་བྱས་པའོ།། གཤེན་རབ་མི་བོ་ཆེས་སྲོལ་བཏོད་པའི་ཕྱི་རྒྱུད་བོན་གྱི་གཞུང་ལུགས་ཚང་མ་ཐེག་པ་རིམ་དགུ་དང་བོན་སྒོ་བཞི་རུ་འདུས་པར་བཤད། ནམ་མཁའི་ནོར་བུའི་ཞང་བོད་ལོ་རྒྱུས་ཏི་སིའི་འོད་ལས། བོན་ཞེས་པ་འདི་ནི་གཤེན་རབ་མི་བོ་ཆེས་བསྟན་པ་དེ་ཙམ་ཞིག་ལ་ངོས་འཛིན་གྱི་ཡོད་པ་དེ་ནི་ནོར་འཁྲུལ་ཚབས་ཆེ་བ་ཞིག་ཡིན། གཤེན་རབ་མི་བོ་ཆེས་བསྟན་པའི་བོན་དེ་ལ་གཡུང་དྲུང་གི་བོན་ཞེས་དམིགས་སུ་བཀར་ནས་བཤད་སྲོལ་ཡོད་པ་དེ་ལའང་དགོས་པ་དང་རྒྱུ་མཚན་ཞིག་ཡོད་པ་ནི་སྨོས་མ་དགོས། གཤེན་རབ་ཀྱི་གོང་དུ་བོན་གྱི་ལུགས་མི་འདྲ་བ་མང་དག་བྱུང་ཡོད་པ་ནི་ལུང་དང་རིགས་པ་གཉིས་ཀས་གསལ་བོར་བསྟན་ཡོད། ཅེས་འབྱུང་སྟེ་འདི་སྐོར་བདག་གིས་ཆེད་དུ་ཞིབ་འཇུག་བྱེད་མ་མྱོང་བས་དཔྱོད་ལྡན་དག་གི་བགོ་སྐལ་ལྟ་བུར་མི་འཇོག་ཐབས་མེད་ཡིན། བོད་ཀྱི་ལོ་རྒྱུས་མང་བོར་བརྡོལ་བོན་དང་། འཁྱར་བོན། བསྒྱུར་བོན་བཅས་བོན་ཆོས་ལ་དུས་རིམ་ཆེན་པོ་གསུམ་དུ་ཕྱེས་ཏེ་བཤད་མོད། བོན་པོ་རང་གི་གཞུང་ཁུངས་བཙན་དག་ཏུ་དེ་ལྟར་བཤད་སྲོལ་མེད་པར་སྣང་། ཐོག་མར་སུས་སུ་ལ་ལད་བཟློས་བྱས་པ་བཤད་དཀའ་ཡང་། ད་ལྟ་རང་རེ་བོད་ཀྱིས་བསང་ཕུད་པ་དང་རླུང་རྟ་མཆོད་པ། ལབ་ཙེ་བསྟོད་པ། དགྲ་ལྷ་དཔང་བསྟོད། གཡང་འབོད་དང་གཡང་འགུག དགྲ་བྲུབ་སོགས་ཕྱིའི་རྣམ་པ་མང་བོ་ཞིག་ཕན་ཚུན་གཅིག་ལ་གཅིག་འདྲེས་སུ་གྱུར་ཞིང་། བོན་ཆོས་འདི་ནང་ཆོས་བོད་ལ་དར་བའི་སྐྱ་རེངས་ཀྱང་ཡིན་པར་གསུངས། ཁྱད་པར་དུ་བོན་ཆོས་ནི་བོད་རང་ས་ནས་དར་བའི་གདོད་མའི་ཆོས་ལུགས་ལོ་རྒྱུས་རང་བཞིན་དང་མི་རིགས་རང་བཞིན་སོགས་དཔྱད་གཞིའི་རིན་ཐང་ཕུན་སུམ་ཚོགས་པའི་གཏེར་མཛོད་ཅིག་ཡིན་པ་ལ་ནི་ཤེས་ལྡན་སུས་ཀྱང་བསྙོན་དུ་མེད་པས་མྱུར་སྐྱོབ་དང་དར་ སྤེལ་བྱེད་དགོས་པ་ནི་མང་དུ་སྨྲ་མི་དགོས་པའི་བདེན་ལུགས་ཤིག་གོ། །
༡༨༥༩ལོ།
༡༨༥༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀལ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀར་ལུགས་
འདི་ལ་གོ་དོན་མི་འདྲ་བ་གཉིས་ཡོད། ༡ཀརྨ་བཀའ་བརྒྱུད་ཀྱི་ཐུན་མོང་མ་ཡིན་པའི་ཡི་དམ་དང་། སྲུང་མ། ཆོས་བརྒྱུད་མན་ངག་བཅས་ལ་གོ་བ་བླང་དགོས། པ། ༢་ཀརྨ་བཀའ་བརྒྱུད་ཀྱི་ཆེ་༡མས་དང་གུས་སྲོལ་སྒྲིག། ལམ་སོགས་བཀའ་བརྒྱུད་ཆོས་ལུགས་གཞན་དང་མི་འདྲ་བའི་ཁྱད་ཆོས་མང་པོ་ཡོད་པ། ཀརྨ་པ་ཆོས་གྲགས་རྒྱམཚོའི་རྣམ་ཐར་ནང་འཁོད་པ་ལྟ་བུར་གོ་དགོས་པ་བཅས། སྐབས་དང་སྦྱར་ཤེས་པ་དགོས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟླ་༤ཚེས་༡༦ཉིན་
ཟླ་༤ཚེས་༡༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༠༦པ་ཡིན། ལོ་མཇུག་ལ་ད་དུང་ཉིན་༢༥༩ཡོད།
ཀར་སྲིང་པ་
སྔོན་དུས་བོད་ཀྱི་བཙན་པོའི་དུས་རབས་སྐབས་ཀོང་པོ་དཀར་པོ་མང་པོ་རྗེའི་རྒྱལ་རྒྱུད་ཀྱིས་འཛིན་པའི་སྲིད་དབང་དེ་བཙན་པོའི་མངའ་འོག་ཏུ་གཏོགས་པའི་རྒྱལ་ཕྲན་ཞིག་ཡིན་ཞིང་། མྲིང་རྒྱལ་རབས་ཀྱི་སྐབས་ཀརྨ་བཀའ་བརྒྱུད་ཀྱི་སྦྱིན་བདག་གཙོ་བོ་ཞིག་ཡིན། རིནསྤུངས་པ་དང་། གཙང་པ་རྒྱལ་པོའི་དུས་སུ་ཡང་ཀོང་པོཁུལ་དུ་སྟོབས་ཤུགས་ཆེ་བའི་གྲས་ཤིག་དང་། དགེ་ལུགས་ཕྱོགས་ལ་སྡང་ཟུག་ཆེ་བ་ཞིག་ཡིན་སྟབས་ལོ་རྒྱུས་ཐོག་ཀར་སྲིད་པ་ཞེས་བརྗོད་སྲོལ་བྱུང་།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྒྲ་གཅན་འཛིན།
སྒྲ་གཅན་འཛིན་ནི་ནང་པ་སངས་རྒྱས་ཀྱི་ལྷ་གཙོ་བོ་ཞིག་རེད།
ཀི་བསྭ་ཧོ་གསུམ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟངས་ཡག་བྲག
མཚན་རྒྱས་པར་བྲག་དམར་ཟངས་ཡག་ནམ་མཁའ་རྫོང་ངམ་བོད་ཀྱི་རི་བོ་རྩེ་ལྔའི་མགུལ་བྲག་དམར་ཟངས་ཡག་ནམ་མཁའ་རྫོང་ཞེས་ཞུ། འུར་ཞང་ནས་ནུབ་ངོས་སུ་སྤྱི་ལེ་བརྒྱད་ཙམ་སོང་ན་དགོན་དེ་མཇལ་རྒྱུ་ཡོད། ཟངས་ཡག་ཅེས་པ་ནི། དགོན་དེའི་གནས་ཡུལ་དུ་བྲག་དམར་ཟངས་ཀྱི་མདོག་འདྲས་བསྐོར་ཡོད་པས་ཟངས་ཡག་བྲག་ཅེས་ཞུ། ཐོག་མར་གནས་དེར་གུ་རུས་ཟླ་གསུམ་སྒྲུབ་པ་བསྐྱོན་པའི་སྒྲུབ་ཕུག་དང་། སྟེང་དུ་མཁའ་འགྲོ་ཡེ་ཤེས་མཚོ་རྒྱལ་གྱི་གཟིམ་ཕུག ཤར་ངོས་སུ་གུ་རུ་ཇོ་རྩེའི་གཟིམ་ཕུག་ཅེས་པ་སོགས་ཡོད། སྐུ་ཚབ་སྡེ་ལྔ་ཞེས་བྱེ་མ་ཨ་ཀྲོང་ནང་གུ་རུའི་ཤངས་ཁྲག་ཐིག་པ་ལས་འཁྲུངས་པའི་གུ་རུའི་སྐུ་བརྙན་གཏེར་མ། གུ་རུ་ཇོ་རྩེས་གཏེར་ལས་བཞེས་པའི་གཏེར་ཁུང་ཡེ་ཤེས་མཚོ་རྒྱལ་གྱི་གཟིམས་ཕུག་ནང་དུ་ཡོད། གུ་རུ་ཇོ་རྩེ་གནས་དེར་ཡུན་རིང་བཞུགས་པ་དང་། དེ་ནས་བདེ་ཆེན་ཆོས་འཁོར་གྱི་ཡོངས་འཛིན་སྐུ་ཐོག་བདུན་པ་ངག་དབང་འཇིགས་བྲལ་གྱིས་དགོན་དེའི་རྩ་བའི་བླ་མ་གནང་བ་ནས་བཟུང་འབྲུག་པ་བཀའ་བརྒྱུད་ཕྱག་བཞེད་མཛད། སྔོན་འདུ་ཁང་ཀ་བ་གཉིས་ལྡན་ནང་གི་རྟེན་གཙོ་འཇིམ་གྱི་གུ་རུའི་སྐུ་བརྙན་མི་ཚད་ཙམ་གྱི་ཐུགས་ཀར་གོང་གསལ་སྐུ་ཚབ་གཏེར་མ་བཞུགས་སུ་གསོལ་བ་དང་། རྒྱལ་བ་སྐལ་བཟང་རྒྱ་མཚོ་དང་། བླ་མ་གཞན་ཕན་མཐའ་ཡས་ཀྱི་སྐུ་བརྙན། མཁའ་འགྲོ་ཡེ་ཤེས་མཚོ་རྒྱལ་གྱི་སྒྲུབ་ཕུག་ནང་གུ་རུ་གཙོ་འཁོར་གསུམ། གུ་རུ་ཇོ་རྩེའི་སྐུ་རྗེས་གཏེར་ཁུངས་སོགས་མཇལ་རྒྱུ་ཡོད། ད་ལྟ་སྔོན་གྱི་འདུ་ཁང་གསར་བཞེངས་གནང་བའི་ནང་རྟེན་གཙོ་འཇིམ་གྱི་གུ་རུ་སྣང་སྲིད་གཟིལ་གནོན་དང་མཚོ་སྐྱེས་རྡོ་རྗེ་གསར་བཞེངས་གནང་བ་དང་། རིན་ཆེན་གཏེར་མཛོད་གསར་བླུས་གནང་བ་སོགས་མཇལ་རྒྱུ་ཡོད། ཡང་དེ་དང་ཉེ་བའི་ཤེལ་གྲོང་ཞེས་པར་གསང་སྔགས་གླིང་ཞེས་པའང་མཇལ་རྒྱུ་ཡོད།
ཀཋ་མརྩ་
འདི་ལ་དེང་སང་བོདསྐདཐོགཀཊམནརྡུཟེརཞིང་རྒྱ་སྐད་དུ་ཅ་ཏ་མན་ཏུའུ་ཞེས་འབོད་པ་དེ་ཡིན། གོ་དོན་ནི་ཤིང་དཀྱིལ་ཟེར་བ་དང་། བོད་ཡིག་གི་ལོ་རྒྱུས་མང་པོར་ཡེ་རང་ཞེས་འབོད་པ་དེ་ཡིན་པར་བཙན་པོ་པཟླིཏའི《འཛམ་གླིང་རྒྱས་བཤད》ལས་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀུན་དགའ་སྙིང་པོ།
ཀུན་དགའ་སྙིང་པོ་ནི་ནང་པ་སངས་རྒྱས་ཀྱི་ལྷ་གཙོ་བོ་ཞིག་རེད།
མཚོ་སྐྱེས་སྙི་སྙི།
མཚོ་སྐྱེས་སྙི་སྙི། (SpongeBob SquarePants) ཅིག འགུལ་རིས་བརྙན་འཕྲིན།. མཚོ་སྔོན་པོ་ཟིན་བྲིས་ཀྱི་བརྡ་ཁྱབ་མཚམས་སྦྱོར་མ།དང་བྷི་བྷི་སི་གཉིས་ཀྱི་བྱུང་རིམ་དང་.
ཀིསྐར་
རྒྱ་གར་གྱི་སྐད་དེ། བོད་སྐད་དུ་བསྒྱུར་ན་ཇག་པ། གཡོག་པོ་དང་། ལས་བྱེད། མངག་གཞུག་པ་བཅས་དོན་མང་པོ་ལ་འཇུག་པའི་ནང་ནས་སྐབས་འདིར་མངག་གཞུག་པ་ལ་གོ་དགོས།
༼དུང་དཀར་ཚིག་མཛོད་ཆེན་མོ་༽ནས་བཏུས།
དཔྱིད་མཛེས་མེ་ཏག
དཔྱིད་མཛེས་མེ་ཏག་ནི་མེ་ཏོག་གཅིག་རེད།
གསལ་བཤད།
དེ་ནི་རྒྱ་མེན་ཚན་ལ་གཏོགས་ཞིང་ལོ་གཅིག་སྐྱེ་བའི་རྩྭ་རིགས་རྩི་ཤིང་ཡིན། དབྱར་དུས་སུ་མེ་ཏོག་བཞད་ཅིང་མེ་ཏོག་ནི་རྐང་ཡུའི་རྩེ་རུ་སྐྱེ། ཁ་དོག་དཀར་དམར་ཁྲ་གསུམ་ཡོད། གྷེལ་རྗམ་གྱི་རྒྱལ་ཁབ་མེ་ཏོག་ཡིན།
པིཀཅུ
པིཀཅུ
ピカチュウ
Pikachu
མེ་ཏོག་ཧོང་ཀྲང་།
མེ་ཏོག་ཧོང་ཀྲང་ནི་མེ་ཏོག་གཅིག་རེད།
ཀིང་ཅང་ཧུར་
(ཀུན་ཅང་ཧུར)《མཁས་པའི་དགའ་སྟོན》ལྕགས་དཔར་མའི་ཤོག་གྲངས༡༣༩༨ཐོག་ཀུན་ཅང་jཧུ་ཞེས་གསལ་བ་སྒྲ་མི་འདྲ་བ་ཙམ་ལས་དོན་གཅིག་ཡིན། Jཐང་རྒྱལ་རབས་ཀྱི་སྐབས་སུ་རྒྱལ་ས་ཁྲང་ཨན་གྱི་མིང་གཞན་ཅིང་ཁྲང་ཧྥུ(京城府)ཞེས་འབོད་པ་དེ་རྒྱ་ཡིག་། ནས་ཡུ་གུར་གྱི་སྐད་དུ་བསྒྱུར་ཞིང་། དེ་ནས་བོད་སྐད་དུ་jབསྒྱུར་སྐབས་ཀྱིན་ཆང་དང་ཀིང་ཅང་། ཀིན་ཅང་ཞེས་སྒྲ་nམི་འདྲ་བར་འགྱུར་བ་ཡིན། ཐང་རྒྱལ་རབས་ཀྱི་སྐབས་སུ་རྒྱལ་ས་ཁྲང་ཨན་གྱི་མིང་ལ་ཅིང་ཁྲང་འེས་འབོད་ཅིང་། དེ་ནི་ཧྥུ་རིམ་པའི་སྲིད་ཀཞུང་གནས་ཡུལ་ཡིན། 《རྒྱ་ཡིག་ཚིག་མཛོད་ཆེན་མོ》ཤོག་གྲངས༣༥༠ཐོག“ཅིང་ཁྲང”(京城)ཞེས་པའི་འགྲེལ་བཤད་ལས་ཐང་རྒྱལ་རབས་ཀྱི་ཐེནཔའོ་ལོ་དང་པོ(天宝元ནྡུ)ཐང་རྒྱལ་རབས་ཀྱི་གོང་མཞོན་ཙུང་གིས་སྲིད་དབང་བཟུང་བའི་ཁྲི་ལོ་དང་པོ(༧༤༢)ཕན་ཆད་རྒྱལ་ས་ཁྲང་ཨན་གྱི་མིང་ལ་ཅིང་ཁྲང་ཞེས་འབོད་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
རིན་ཆེན་འབྱུང་གནས།
རིན་ཆེན་འབྱུང་གནས།་ནི་ནང་པ་སངས་རྒྱངས་ཀྱི་ལྷ་གཅིག་རེད།
དཔྱད་གཞིའི་དཀར་ཆག།
བཀྲ་ཤེས་བདེ་ལེགས་
བྱང་ཆུབ་གླིང
མཚན་རྒྱས་པར་བྱང་ཆུན་གླིང་ལྔ་ཕན་བདེ་ལེགས་བཤད་གླིང་ཞེས་ཞུ། འཇང་སྨད་ནས་ཆུ་ཤུར་ངོས་སུ་སྤྱི་ལེ་བཅུ་ཙམ་སྣུམ་ནག་འཁོར་ལམ་བརྒྱུད་སོང་ན་ཧར་སག་ཅེས་པའི་གྲོང་དུ་འབྱོར་ཞིང་། དེ་ནས་བྱང་ངོས་སུ་སྤྱིར་བཏང་འཁོར་ལམ་བརྒྱུད་སྤྱི་ལེ་བཞི་ཙམ་སོང་ན་དགོན་དེར་སླེབས། དགོན་དེའི་ཁ་སྤྲོད་ཆུ་ཕར་ནང་དུ་ལྗོན་ཞེས་པའི་ཡུལ་དང་ལྷ་སའི་སྐྱིད་ཆུ་དང་། ཡར་ཀླུང་གཙང་པོའི་འདུས་སོའང་གནས་དེར་ཡིན། ཐོག་མར་གནས་དེར་བཀའ་བརྒྱུད་པའི་དགོན་ཆུང་ཞིག་ཡོད་པ་ལ་དེ་རྗེས་རྒྱལ་བ་སྐུ་ཕྲེང་ལྔ་པའི་སྙིང་ཐིག་སྐོར་གྱི་ལྔ་པའི་ཆོ་ག་བཅུ་གསུམ་ཞེས་པ་ཕྱག་བཞེད་གནང་ཆེད་དུ་སྙིང་དགོན་དུ་བསྒྱུར་གནང་མཛད་སྟབས་གཞུང་དགོན་དུ་འགྱུར། སྨོན་ལམ་ཚོགས་ཆོས་སོགས་སུ་ཕེབས་དགོས་པ་དང་གཞུང་གི་གླུད་འགོང་བརྫོང་བ་སོགས་གནང་དགོས། སྔོན་འདུ་ཁང་ཀ་བ་ཉི་ཤུ་ཙམ་ནང་རྟེན་གཙོ་སྨན་འདམ་གྱི་རྒྱལ་བ་བྱམས་པ་ཐོག་སོ་གཉིས་ལྡན་དང་། གུ་རུ་དང་རྒྱལ་བ་ལྔ་པ་སོགས་ཀྱི་སྐུ་བརྙན་དང་དངུལ་གདུང་སོགས་ཡོད། དགེ་འདུན་ཞལ་གྲངས་བརྒྱ་མ་ཟིན་ཙམ་གྱིས་ལྔ་པའི་ཆོ་ག་བཅུ་གསུམ་ཕྱག་བཞེད་གནང་གི་ཡོད་ལ། ལོ་ལྟར་བོད་ཟླ་༥ཚེས་༡༠གུ་རུ་མཚན་བརྒྱད་ཀྱི་སྒོ་ནས་གར་འཆམ་ཡང་གནང་སྲོལ་ཡོད། ད་ལྟ་སྔོན་གྱི་བཀའ་བརྒྱུད་ཀྱི་འདུ་ཁང་རེད་ཅེས་པ་ཉམས་གསོ་གནང་བའི་ནང་གུ་རུའི་སྐུ་བརྙན་དང་། རྒྱལ་བ་ལྔ་པའིསྐུ་བརྙན་སོགས་འཇིམ་སྐུ་གསར་བཞེངས་གནང་བ་མཇལ་རྒྱུ་ཡོད།
རིན་ཆེན་འབྱུང་གནས།
ཕྱི་ཕྱོགས་དྲ་མཐུད།
Adibuddha
ཡུས་ཅིན་མེ་ཏོག
ཡུས་ཅིན་མེ་ཏོག་ནི་མེ་ཏོག་གཅིག་རེད།
གསལ་བཤད།
ཡུས་ཅིན་མེ་ཏོག་ནི་ལུག་མཉེའི་ཚན་གྱི་ལོ་མང་སྐྱེ་བའི་ཟླུམ་རྩད་རྩི་ཤིང་ཡིན། རྐང་ཡུའི་རྩེ་རུ་མེ་ཏོག་སྐྱེ་ཞིང་ཁ་དོག་རྣམ་པ་སྣ་ཚོགས་ཡོད། ཁྱིམ་ཕྱི་ནང་གང་རུང་དུ་འདེབས་འཛུགས་བྱ་ཆོག ཧོ་ལན་གྱི་ཡུས་ཅིན་མེ་ཏོག་ལ་འཛམ་གླིང་སྟེང་སྙན་གྲགས་ཆེ་ཞིང་། དེ་ནི་ཧོ་ལན་གྱི་རྒྱལ་ཁབ་མཚོན་བྱེད་མེ་ཏོག་ཡིན། དེ་མིན་ཧང་གྷ་རི། ཏུར་ཀི། ཡི་ལང་། ཨ་ཧྥུའུ་རྒན་སི་ཐན་སོགས་ཀྱིས་ཀྱང་ཡུས་ཅིན་མེ་ཏོག་དེ་རྒྱལ་ཁབ་མཚོན་བྱེད་མེ་ཏོག་དུ་གཏན་འཁེལ་བྱས་ཡོད།
༡༨༥༨ལོ།
༡༨༥༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཀོ་གྲུ་
རི་དྭགས་སྣ་ཚོགས་ཀྱི་པགས་པ་མཉེད་འདུལ་བྱས་ཏེ་གོས་དང་། ཞྭ། ལྷམ། ལྟོ་ཕད། ཕོར་པ། སྡེར་མ། སྒམ། ཁྲབ། ཀོ་གྲུ། མི་དང་སྲོག་ཆགས་ཀྱི་འདྲ་གཟུགས་སོགས་བཟོ་བའི་ལག་རྩལ་ལ་ཟེར། བོད་དུ་གནའ་རབས་བསྐལ་པ་ཡ་ཐོག་ཞིང་ལས་མ་དར་བའི་སྔོན་དུ་འཚོ་བའི་རྟེན་ས་འབྲོག་ལས་དང་། ཉ་ལས། རི་དྭགས་རྔོན་པ་བཅས་ཡིན་པས་ཐོན་སྐྱེད་བྱེད་པའི་གོ་རིམ་ནང་རི་དྭགས་དང་གཅན་གཟན་སྣ་ཚོགས་ཀྱི་འགུལ་བསྐྱོད་ཆོས་ཉིད་དང་། ལྤགས་པའི་ཁྱད་ཆོས། ནད་གསོ་བའི་ནུས་པ་བཅས་ཤེས་རྟོགས་ཐུབ་སྟེ་པགས་རིགས་ཀྱི་གྱོན་པ་དང་། ཞྭ་ལྷམ་ལྟོ་ཕད་སོགས་བཟོ་ཤེས་པ་དང་། སྤྱི་ལོའི་དུས་རབས་དང་པོའི་ཡས་མས་སུ་སླེབས་སྐབས་ཀོ་བ་ལས་བཟོས་པའི་ཕོར་པ་དང་། སྡེར་མ། སྟབས་བདེའི་གོ་ཁྲབ་བཅས་བཟོ་ཤེས་པ་རེད། དུས་རབས་བརྒྱད་པའི་དཀྱིལ་དུ་རྒྱལ་པོ་ཁྲི་སྲོང་ལྡེ་བཙན་གྱིས་སྲིད་དབང་བཟུང་ སྐབས་རྒྱལ་པོས་རྒྱུན་དུ་བལྟ་ཀློག་བྱེད་རྒྱུའི་དཔེ་ཆའི་གྲས《འབུམ་རྒྱས་འབྲིང་བསྡུས་གསུམ》དང་གལ་ཆེའི་སྨན་གཞུང་འགའ་ཞིག་ཤ་བའི་པགས་པ་ལས་བཟོས་པའི་སྒམ་གྱི་ནང་དུ་འཇོག་པའི་དབང་གིས་མིང་ལ་ཡང་རྒྱལ་པོའི་བླ་ཡིག་ཤ་སྒྲོ་ཅན་ཞེས་འབོད་པའི་གནས་ཚུལ་སྐོར《བཀའ་འགྱུར་དཀར་ཆག》མང་པོའི་ནང་འཁོད་ཡོད།
ཀོ་གྲུ་ནི་སྤྱི་ལོའི་དུས་རབས་བདུན་པའི་འགོར་རྒྱ་བཟའ་འུན་ཁྲེན་ཀོང་ཇོ་རྒྱལ་པོ་སྲོང་བཙན་སྒམ་པོའི་བཙུན་མོར་འབྱོར་སྐབས་དགའ་བསུ་ཞུས་པའི་དམངས་གཞས་ཁག་ཅིག་ནང“ཆུ་མོ་རྒྱ་ཆུ་རོང་ལ་ཞེད་དགོས་མེད། ཀོ་བ་ནག་ཆུང་བརྒྱ་ཡི་བསུ་མ་ཡོད”ཅེས་གཏོང་སྲོལ་འདུག་ཅིང་། དུས་རབས་བཅུ་གཅིག་པའི་མཇུག་ཏུ་བུ་མོ་སྣང་ས་འོད་འབུམ་ཟེར་བ་ཉང་སྟོད་རི་ནང་ནས་རྒྱལ་རྩེར་བྲོས་བྱོལ་ལ་འགྲོ་སྐབས་མྱང་ཆུའི་ནང་ཀོ་གྲུ་བཏང་ནས་བྲོས་པའི་ཤོད་རྒྱུན་ཡང་ཡོད། དུས་རབས་བཅོ་ལྔ་པའི་འགོར་གྲུབ་ཐོབ་ཐང་སྟོང་རྒྱལ་པོ་སྐུ་ན་གཞོན་དུས་ཁོང་གི་འཁྲུངས་ཡུལ་གཙང་སྟོད་ལྷ་རྩེའི་ཤར་ཕྱོགས་དམ་ཕུག་ཟེར་བའི་ས་ཆར་ཀོ་གྲུའི་འབབ་ཚུགས་ཤིག་ཡོད་ཚུལ་རྣམ་ཐར་ནང་གསལ། པོ་ཏ་ལའི་ཕོ་བྲང་དམར་པོ་གསར་བཞེངས་སྐབས་ཆུ་ཐོག་གི་སྐྱེལ་འདྲེན་ཡོ་བྱད་གཙོ་བོ་ནི་ཀོ་གྲུ་ཡིན་པ་དང་། དེས་ཉིན་ལམ་གཅིག་གི་སར་འགྲུལ་བསྐྱོད་བྱེད་ཐུབ་པར་བརྟེན། ཨར་པོའི་རྒྱུ་ཆ་ཤིང་སོགས་ལྷོ་ཁ་ནས་ལྷ་སར་ཀོ་བའི་ནང་དབོར་འདྲེན་བྱེད་པ་དང་། ལྷ་སའི་ལྷོ་ཕྱོགས་སྐྱིད་ཆུའི་འགྲམ་བདེ་ཆེན་ཀོ་ས་ནས་ལྷ་གདོང་ཤན་ཁའི་ཀོ་ས་བར་ཀོ་གྲུའི་ཐོག་དབོར༌འདྲེན་བྱས་པའི་གནས་ཚུལ་སྐོར《གསེར་གདུང་འཛམ་གླིང༌རྒྱན་གཅིག》གི་དཀར་ཆག་ནང་གསལ། དེ་ཡང་ཀོ་བ་གྲུ༌་བཞི་ཆ་མཉམ་བཞི་མགོ་མཇུག་ཏུ་སྦྲེལ་བའི་སྟེང་དུ་སྤང་ལེབ་རྣམས་བཞག་ཐོག་ཀ་ཆེན་དང་། རྡོ་ཆེན། ཀ་རིང༌དང་། རྡོ་རིང་བཅས་བསྙལ་ནས་བཞག་པས་ཆུ་ཐོག་གི་སྐྱེལ་འདྲེན་ལ་སྟབས་བདེ་བའི་ཁྱད་ཆོས་མང་པོ་ཡོད་པ་དང་། ཆུ་དང་། ཀོ་གྲུ། སྤང་ལེབ་གསུམ་གྱི་ལྡིང་ཤུགས༌་ལ་ཚན་རིག་དང་མཐུན་པའི་བེད་སྤྱོད་བྱས་པ་དེས་རྒྱ་ཆེའི་བོད་རིགས་མང་ཚོགས་ཀྱི་བློ་གྲོས་ཆུ་ཚད་གསལ་པོར་མཐོང་ཐུབ། སྐབས་དེར་ཀོ་བཟོ་བ་ཁག་གཅིག་གིས་ཀོ་གྲུ་བཟོ་བ་དང་། ཁག་གཅིག་གིས་ཀོ་བའི་སྒམ་དང་། ཀོ་འབོག། འབྲེང་ཐག། ཐབ་ཀའི་ཁ་ཤུར་སོགས་བཟོ་དགོས། ཀོ་བཟོ་མཁས་པ་ཡོད་ཚད་ཕྱོགས་བསྡུས་བྱས་པའི་ནང་(སྣེའུ་མགོན་པོ་སོགས)མི་གྲངས་བརྒྱད་བཅུ་གྱ་ལྔ་ཡོད་ཅིང་།
ཀུན་ཏུ་བཟང་པོ།
ཀུན་ཏུ་བཟང་པོ་ནི་ནང་པ་སངས་རྒྱས་ཀྱི་ཐོག་མའི་ལྷ་གཅིག་རེད།
དོརཨེམོན
༼དོརཨེམོན༽（ཉི་ཧོང་སྐད་ཡིག་སྟེ་ドラえもん）འཇར་པན་漫画家སྦ་ཤིང་·F·མ་གཉིས་ཕོ་འབྲི་ཕྱོགས་མིང་དུ་གྲགས་པའི་བྱིས་པ་དངརབ་བཏགས་རི་མོ་འི་བརྩམས་ཆོས།
ཆུ་སྲིན་དཀར་པོ།
ཆུ་སྲིན་དཀར་པོ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
དབྱར་
དབྱར་ནི་དུས་ཚིགས་བཞི་བོའི་ནང་གི་གཅིག་སྟེ།